title: Matkapahoinvointi

text: Lentokoneella tai laivalla liikuttaessa tulee siirtyä kulkuneuvon vähiten liikkuvaan osaan, joka on yleensä keskiosassa. Autossa paras paikka on etupenkki. Matkapahoinvointia voi ehkäistä apteekista ilman reseptiä saatavilla antihistamiinitableteilla, kuten syklitsiinillä tai meklotsiinilla, tai lääkärin määräyksestä skopolamiinilaastarilla.


title: Hertz (yritys)

text: Hertz Global Holdings, Inc () on yhdysvaltalainen yritys, jonka pääliiketoiminta-alueet ovat autovuokraus ja raskaan koneiston vuokraus. Yrityksen autovuokraamoketju, "Hertz Rent A Car," on maailman toiseksi suurin autovuokraamo ja maailman suurin yleisautovuokraamo. Hertzin autovuokraamoketjulla on noin 7 600 toimipistettä kaikkiaan 145 maassa. Yrityksen raskaan koneiston vuokrausketjulla, "Hertz Equipment Rental Corporationilla," on 360 toimipistettä Yhdysvalloissa, Kanadassa, Ranskassa ja Espanjassa. Vuoden 2006 lopussa päättyneellä tilikaudella yrityksen liikevaihto oli 8,1 miljardia Yhdysvaltain dollaria. Vuoden 2006 lopussa yrityksen taseen loppusumma oli 18,7 miljardia dollaria ja sillä oli kaikkiaan 31 500 työntekijää.


title: Björk (täsmennyssivu)

text: Björk tarkoittaa seuraavia:Björk on seuraavien henkilöiden etu- tai sukunimi:


title: Michael Bublé

text: Michael Steven Bublé (s. 9. syyskuuta 1975 Burnaby, Brittiläinen Kolumbia) on kanadalainen laulaja-lauluntekijä ja näyttelijä, joka on voittanut urallaan lukuisia palkintoja, kuten kolme Grammy-palkintoa ja useita Juno-palkintoja. Hänen esikoisalbuminsa, "Michael Bublé" (2003), oli kymmenen ostetuimman joukossa sekä Isossa-Britanniassa että Kanadassa. Bublén maailmanlaajuinen menestys alkoi vuonna 2005, kun hänen toinen studioalbuminsa, "It’s Time", julkaistiin. "It’s Time" oli albumilistan kärjessä Kanadassa, Italiassa ja Japanissa ja sijalla kaksi Australiassa. Lisäksi albumilta toisena julkaistu single ”Home” oli Billboard Adult Contemporary -listan sijalla yksi. Bublén albumeita on myyty maailmanlaajuisesti yli 30 miljoonaa kappaletta.


title: Michael Bublé

text: Bublé esiintyi vuonna 2012 kiertueellaan Helsingin Hartwall-areenalla 20. huhtikuuta. Se oli Bubléen ensimmäinen konsertti Suomessa mutta ei ensimmäinen kerta, kun hän vieraili maassa, sillä hän oli promoamassa uutta joululevyään MTV3:n "Korkojen kera" -ohjelmassa 25. marraskuuta 2011. Ohjelmassa hän muun muassa pelasi pöytäjääkiekkoa juontajia Vappu Pimiää ja Jenni Pääskysaarta vastaan. Hän myös kertoi Suomen olevan miltei ainoa paikka, jossa häntä ei tunnisteta kadulla.


title: Michael Bublé

text: Bublé asuu nykyisin Vancouverissa ja on naimisissa argentiinalaisen Luisana Lopilaton kanssa. Heillä on vuonna 2013 syntynyt Noah-niminen poika, jolla diagnosoitiin vuonna 2016 maksasyöpä, sekä vuonna 2016 syntynyt Elias-niminen poika. Bublélla on ollut vuodesta 2005 lähtien Kanadan ja Italian kaksoiskansalaisuus.


title: Michael Bublé

text: Bublé lopetti laulajauransa vuonna 2016 ja ilmoitti syksyllä 2018 vetäytyvänsä kokonaan kaikesta julkisuudesta antaessaan "viimeisen haastattelunsa" Daily Mail -lehdelle. Hän ilmoitti myös lopettavansa sosiaalisen median käytön kokonaan. Bublé julkaisee kuitenkin vielä marraskuussa 2018 albumin nimeltään "Love". Hän palasi kuitenkin esiintymislavalle Britannian X Factorissa marraskuussa 2018.


title: Michael Bublé

text: Bublé on ollut lapsuudestaan asti suuri jääkiekkofani, ja hän omistaa osan Vancouver Giants -juniorijääkiekkojoukkueesta.


title: Ammunta kesäolympialaisissa 2004

text: Ateenan kesäolympialaisissa 2004 ammunnassa kilpailtiin kymmenessä miesten lajissa ja seitsemässä naisten lajissa.


title: Emily Blunt

text: Emily Olivia Leah Blunt (s. 23. helmikuuta 1983 Lontoo, Englanti) on englantilainen näyttelijä. Hänet tunnetaan muun muassa rooleistaan elokuvissa "My Summer of Love" (2004), "Paholainen pukeutuu Pradaan" (2006), "Nuori Victoria" (2009), "Wild Target" (2010), "Looper" (2012), "Into the Woods" (2014) ja "Sicario" (2015).


title: Emily Blunt

text: Blunt on voittanut Golden Globe -palkinnon ja ollut ehdolla muun muassa Bafta-palkinnon saajaksi.


title: Emily Blunt

text: Hänet palkittiin parhaan naissivuosan SAG-palkinolla aviomiehensä John Krasinskin elokuvasta "Hiljainen paikka" (2018).


title: Emily Blunt

text: Bluntilla on kolme sisarusta. Hänen isänsä on asianajaja ja äitinsä opettaja, joka myös näytteli televisiossa ja teatterissa nuorena. Blunt harrasti lapsena laulamista, sellonsoittoa ja ratsastusta. Korjattuaan änkytysongelmansa puheterapiassa hän kiinnostui näyttelemisestä ja meni 16-vuotiaana esittävien taiteiden kouluun Hurtwood Houseen.


title: Emily Blunt

text: Hänen ensimmäinen näyttämöroolinsa oli vuonna 2001 näytelmässä "The Royal Family", ja ensimmäinen televisioroolinsa vuonna 2003 sarjassa "Boudica". Elokuvaläpimurtonsa hän teki vuonna 2004 roolissaan elokuvassa "My Summer of Love".


title: Emily Blunt

text: Vuonna 2006 Blunt näytteli draamakomediaelokuvassa "Paholainen pukeutuu Pradaan", joka perustuu Lauren Weisbergerin samannimiseen romaaniin vuodelta 2003. Elokuva oli kansainvälinen arvostelu- ja lipputulomenestys tuottaen maailmanlaajuisesti yli 326 miljoonaa dollaria. Blunt sai roolistaan parhaan naissivuosan Golden Globe ja Bafta-ehdokkuudet.


title: Emily Blunt

text: Vuonna 2009 Blunt näytteli kuningatar Viktoriaa elokuvassa "Nuori Victoria". Hän sai roolistaan parhaan naispääosan Golden Globe -ehdokkuuden.


title: Emily Blunt

text: Vuonna 2014 Blunt näytteli leipurin vaimoa Rob Marshallin ohjaamassa musikaalielokuvassa "Into the Woods", josta Blunt sai parhaan naispääosan Golden Globe -ehdokkuuden.


title: Emily Blunt

text: Vuonna 2016 Blunt näytteli jännityselokuvassa "Nainen junassa", joka perustuu Paula Hawkinsin samannimiseen romaaniin. Blunt sai roolistaan parhaan naispääosan Bafta- ja SAG-ehdokkuudet.


title: Emily Blunt

text: Blunt näyttelee Maija Poppasta vuonna 2018 ensi-iltansa saavassa elokuvassa "Maija Poppasen paluu". Musikaalielokuvan ohjaa Rob Marshall ja se on jatko-osa vuoden 1964 elokuvalle "Maija Poppanen". Muissa rooleissa näyttelevät muun muassa Lin-Manuel Miranda ja Meryl Streep.


title: Emily Blunt

text: Blunt on ollut naimisissa näyttelijä John Krasinskin kanssa vuodesta 2010 ja heillä on kaksi tytärtä, Hazel (s. 2014) ja Violet (s. 2016). Bluntin setä Crispin Blunt on parlamentin jäsen.


title: Robert Foxworth

text: Robert Heath Foxworth (s. 1. marraskuuta 1941 Houston, Texas) on yhdysvaltalainen näyttelijä. Hänet tunnetaan parhaiten televisiosarjasta "Viinitila Falcon Crest", josta hän sai Soap Opera Digest ehdokkuuden vuonna 1986.


title: Robert Foxworth

text: Foxworth aloitti uransa 1960-luvun lopulla ja on siitä lähtien enimmäkseen esiintynyt televisiosarjoissa kuten "San Franciscon syke", "Babylon 5", "Rooman sheriffi" ja "Boston Legal". Foxworth on esiintynyt myös useissa elokuvissa kuten "Näkymätön kuristaja", "Kaappaus Bermudan kolmiossa", "Muurahaiset", "Pahan enne" ja "Transformers".


title: Robert Foxworth

text: Yksityiselämässään Foxworth on ollut kolme kertaa naimisissa ja hänellä on kaksi lasta.


title: Method of Fluxions

text: Method of Fluxions on englantilaisen matemaatikon ja fyysikon Isaac Newtonin kirjoittama teos. "Fluxions" valmistui vuonna 1671 ja se julkaistiin postuumisti vuonna 1736. "Fluxions" (eli fluksionit) on Newtonin käyttämä matemaattinen termi, joka on vastaava kuin derivaatta. Integraaleja Newton nimitti fluenteiksi. Kirjassa Newton esittelee Woolsthorpen kartanossa kehittämäänsä differentiaalilaskentaa. Leibniz kehitti oman laskentamenetelmän vuonna 1673 ja julkaisi sen vuonna 1684, noin 20 vuotta ennen Newtonia. Nykyään käytössä on Leibnizin käyttämä notaatio, mutta edelleen mekaniikassa käytetään Newtonin merkitsemistapaa derivaatalle, formula_1.


title: Ida Lupino

text: Ida Lupino (4. helmikuuta 1918 Lontoo, Englanti – 3. elokuuta 1995 Los Angeles, Kalifornia) oli englantilainen näyttelijä, ohjaaja ja käsikirjoittaja. Hänen perheensä oli Lupinon kuuluisaa teatterisukua.


title: Ida Lupino

text: Ida Lupino syntyi Camberwellissä, Lontoossa. Hänen äitinsä oli näyttelijä Connie O'Shea, joka käytti taiteilijanimeä Connie Emerald, ja isänsä musikaalinen viihdyttäjä Stanley Lupino. Hänen siskostaan Rita Lupinosta (s. 1920) tuli näyttelijä ja tanssija. Lupinon molemmat vanhemmat kannustivat tyttäriään lähtemään esiintymisuralle. Nuorena Lupino käsikirjoitti sekä esitti pääosan koulunäytelmässä "Mademoiselle".


title: Ida Lupino

text: Lupino aloitti elokuvauransa 1930-luvun alussa. Todellinen sensaatio hänestä tuli elokuvan "He ajavat öisin" (They Drive by Night, 1940) myötä, jossa hän näytteli psykopaattia murhaajaa joka murtuu elokuvan lopussa. Lupinosta tulikin yksi 1940-luvun suurimmista naistähdistä. Hänen muita tunnettuja elokuvia ovat mm. "Sherlock Holmes – Moriartyn kukistaja" (The Adventures of Sherlock Holmes, 1939), "High Sierra" (High Sierra, 1941), "Jeftyn kapakka" (Road House, 1948) ja "Pettävällä pohjalla" (On Dangerous Ground, 1952). Uransa loppuaikoina hän näytteli runsaasti myös televisiossa. Hän ohjasi paljon tv-ohjelmia ja joitain elokuvia ja sekä käsikirjoitti elokuvia ja tv-sarjoja. Esimerkiksi elokuva "Varo Vapaamatkustajia" (The Hitch-Hiker, 1953) oli sekä hänen ohjaamansa että käsikirjoittamansa. Hän toimi myös parin elokuvan tuottajana. Lupinoa pidetäänkin usein naiselokuvantekijöiden pioneerina. Hän on saanut urastaan kaksi tähteä Hollywood Walk of Famelle, toisen televisiosta (1724 Vine Street) ja toisen elokuvista (6821 Hollywood Blvd.)


title: Ida Lupino

text: Yksityiselämässään Lupino oli naimisissa kolme kertaa, mutta kaikki avioliitot päättyivät eroon. Viimeisestä avioliitosta hänellä on yksi tytär. Hän kuoli halvaukseen 81-vuotiaana, mutta sairasti samaan aikaan myös suolistosyöpää.


title: Greatest Hits (vuoden 1995 albumi)

text: Greatest Hits on amerikkalaisen laulaja-lauluntekijä Bruce Springsteenin ensimmäinen kokoelma-albumi. Se julkaistiin vuonna 1995. Kokoelma sisältää "Pomon" suurimmat hitit hänen koko uraltaan.


title: Greatest Hits (vuoden 1995 albumi)

text: Kaikki kappaleet sanoittanut ja säveltänyt Bruce Springsteen.


title: Magic (Bruce Springsteen)

text: Magic on amerikkalaisen laulaja-lauluntekijä Bruce Springsteenin 15. studioalbumi, ja kaikkiaan ”Pomon” 21. albumi. Se julkaistiin vuonna 2007, 2. lokakuuta CD-versiona ja 25. syyskuuta vinyylinä. Albumi nousi Suomen virallisen listan sijalle 4.


title: Magic (Bruce Springsteen)

text: Albumi on ensimmäinen The E Street Bandin kanssa viiteen vuoteen. Edellinen oli vuoden 2002 "The Rising".


title: Magic (Bruce Springsteen)

text: Kaikki kappaleet kirjoittanut Bruce Springsteen.


title: Älymystö

text: Älymystö eli intellektuellit ovat henkilöitä tai ryhmiä, jotka muotoilevat tai levittävät aatteita. Toinen määritelmä painottaa älymystön riippumattomuutta: "Älymystöllä viitataan varsinkin yhteiskunnan tiede- ja kulttuuripiirien vaikuttajiin kokonaisuutena.". Älymystön jäsenet määrittelevät aikakauden luonnetta ja väittelevät asioista julkisuudessa. Suomessa heitä on tässä mielessä ollut 1800-luvun puolivälistä asti, jolloin poliittinen julkisuus syntyi.


title: Älymystö

text: Suomalaisessa keskustelussa Terho Pursiainen on korostanut älymystöön kuuluvan riippumattomuutta määritelmässään: "Intellektuellit ovat selkeitä, olennaisia ajattelevia ja riippumattomia ihmisiä, jotka eivät anna kaupallisten mahdollisuuksien korruptoida sanottavaansa."


title: Älymystö

text: Älymystö korvataan usein ehkä hieman suppeamman merkityksen sanalla "sivistyneistö". Viimeksi mainittu käsite on vakiintunut suomalaiseen kielenkäyttöön kuvaamaan henkilöitä, jotka toimivat niin sanotun korkeakulttuurin alueella. Älymystö ja sivistyneistö voivat olla jakautuneita esimerkiksi oikeisto- ja vasemmistointellektuelleihin. Kuuluminen lukeneistoon ei vielä takaa kuulumista älymystöön eikä sivistyneistöön.


title: RKO Pictures

text: RKO (Radio-Keith-Orpheum) Pictures oli yhdysvaltalainen elokuvatuotanto- ja jakeluyhtiö.


title: RKO Pictures

text: RKO syntyi, kun Keith-Albee-Orpheum (KAO) -teatteriketju ja Joseph P. Kennedyn Film Booking Offices of America (FBO) -studio yhdistyivät Radio Corporation of American (RCA) alaisuuteen lokakuussa 1928.


title: RKO Pictures

text: Yhtiön tuotantopäällikkönä toimi vuosina 1931–1933 David O. Selznick. RKO:n tunnetuimpia näyttelijöitä olivat Fred Astaire ja Ginger Rogers, ja sen tunnetuimpia elokuvia esimerkiksi "King Kong" (1933) ja "Citizen Kane" (1941). Yhtiön suurimmaksi menestyselokuvaksi nousi "Pyhän Maarian kellot" (1945). Vuosi 1946 oli yhtiön historian tuottoisin.


title: RKO Pictures

text: Miljardööri Howard Hughes osti RKO:n vuonna 1948. Hän myi yhtiön General Teleradiolle vuonna 1955. Sen jälkeen yhtiön elokuvat floppasivat. Yhtiö lopetti elokuvien tekemisen vuonna 1957, ja sen studiot muutettiin televisiostudioiksi.


title: Neferhotep I

text:
Neferhotep I oli Egyptin faarao vuoden 1730 eaa. tienoilla. Hän kuului kolmanteentoista dynastiaan.
Neferhotep eli samaan aikaan Hammurabin kanssa. Neferhotep nousi valtaan veljensä Sobekhotep III:n seuraajana.


Metal Gear Solid Original Game Soundtrack on soundtrack PlayStationille julkaistulle Metal Gear Solidille.


title: Metal Gear Solid Original Game Soundtrack

text: Levystä julkaistiin kolme versiota, joista ensimmäisestä puuttui kappale "Metal Gear Solid Control Mix". Rajoitettu japanilainen julkaisu ja eurooppalainen julkaisu julkaistiin pahvikotelossa. Nykyistä japanilaista versiota ei myydä pahvipakkauksessa.


title: Vaaratiedote

text: Vaaratiedote on viranomaisten lähettämä, vaaratilanteesta, uhasta tai onnettomuudesta annettava varoitus tai toimintaohje.


title: Vaaratiedote

text: Viranomainen voi antaa vaaratiedotteen tilanteissa, joissa väestöä on varoitettava hengen- tai terveysvaarasta tai kun ilmenee vaara merkittävälle omaisuuden vaurioitumiselle tai tuhoutumiselle. Vaaratiedote voidaan antaa myös, kun vaaratilanne on ohi.


title: Vaaratiedote

text: Vaaratiedote välitetään väestölle tiedoksi radiossa ja myös televisiossa, jos vaaratiedotteen antanut viranomainen niin päättää. Radiossa vaaratiedote keskeyttää meneillään olevan ohjelman.


title: Vaaratiedote

text: Televisiossa esitettävässä tiedotteessa näkyy ruudun yläreunassa vierivänä tekstinä, punaisella taustavärillä, varsinainen tiedote ja televisiosta kuuluu kansainvälinen CQ-kutsuääni morseaakkosilla ( — · — ·    — — · — ).


title: Vaaratiedote

text: Vaaratiedote pyritään kohdentamaan vain sitä tarvitseville, pääasiassa sisällyttämällä vaaratiedotteeseen riittävän tarkka kuvaus siitä, mitä alueita tai ihmisryhmiä tiedote koskee ja joskus myös käyttämällä esimerkiksi vain tietyn alueen paikallisradioita tai väestöhälyttimiä vaaratiedotteen lähettämiseen.


title: Vaaratiedote

text: Vaaratiedotelaki tuli voimaan 1.6.2013. Vaaratiedote korvaa aiemmin käytössä olleet termit "hätätiedote" ja "muu viranomaistiedote".


title: Vaaratiedote

text: Ensimmäinen Suomen televisiossa esitetty vaaratiedote (tunnettiin silloin nimellä hätätiedote) lähetettiin perjantaina 30. tammikuuta 2009 kello 22 jälkeen Abloyn Joensuun tehtaan palon takia.


title: Kevin Eastman

text: Kevin Brooks Eastman (s. 30. toukokuuta 1962 Springvale, Maine) on yhdysvaltalainen sarjakuvan tekijä, joka tunnetaan yhdessä Peter Lairdin kanssa luodusta sarjakuvasta "Teini-ikäiset mutanttininjakilpikonnat". Nykyisin hän on Heavy Metal -sarjakuvan toimitusjohtaja.


title: Kevin Eastman

text: Eastman oli suhteessa muutaman vuoden B-luokan elokuvissa näyttelevän ja mallina toimivana Julie Strainin kanssa.


title: Kevin Eastman

text: Kevin Eastman syntyi Mainen osavaltiossa Sandra ja Kim Eastmanille. Hän vietti lapsuutensa pienessä kukkulakylässä nimeltä Groville yhdessä kolmen siskonsa Marlenen, Judyn ja Maryannin kanssa. Kevin aloitti piirtämisen jo hyvin nuorena, ja myöhemmin aloitettuaan sarjakuviin tutustumisen kaikki hänen tekemät piirrokset antoivat Kevinille lisäintoa piirtämisen parissa. Hänen suosikkisarjakuvantekijöitään olivat Jack Kirby, Russ Heath ja John Severin, kunnes Eastman siirtyi hieman epätavallisempaan tyyliin, jota edustivat Richard Corben ja Vaughn Bode hänen yläaste- ja lukioaikoinaan.


title: Kevin Eastman

text: Eastmanin ensimmäinen työ julkaistiin Clay Geerdes' Comix Wave ja Brad Foster's GOODIES lyhytsarjakuvissa vuosina 1980–1981. Vuonna 1982 hän muutti Northamptoniin, Massachusettsiin, jossa Eastman tapasi Peter Lairdin. Myöhemmin pitkän työpäivän päätteeksi Eastman vietti aikaa Lairdin luona katsoen televisiota ja piirrellen. Kaksikko alkoi piirtää huvikseen piirroshahmoja ja iltaa kohden Eastman piirsi kaksijalkaisen kilpikonnan, jolla oli Nunchakut kiinnitettyinä molempiin käsivarsiin. Hän kutsui piirrostaan Ninja Turtlesiksi. Laird puolestaan huomattuaan piirroksen kysyi Eastamilta miksei sen nimi voisi olla teini-ikäinen mutanttininjakilpikonna. Tämän idean myötä kaksikko alkoi työstää ideaansa vihkoihin. He kirjoittivat synnyintarinan, joka parodioi kaksikon suuresti kunnioittman Frank Millerin tekemiä sarjakuvia Daredeviliä ja Roninia. Tarinan valmistuttua kaksikko alkoi kuvittaa sarjakuvaa ja koska molempien piirrostyylit olivat hyvin samankaltaisia he kykenivät vaihtamaan kuvittajan ja värittäjän rooleja. Kaksikon saatua sarjakuvansa valmiiksi he päättivät etsiä lehden julkaisijaa, mutta eivät löytäneet ketään, joka olisi ollut halukas ottamaan sarjakuvan tuotannon alle. Lopulta kaksikko päätti julkaista itse sarjakuvansa Eastmanin saadessa veronpalautuksesta 500 dollaria. He lainasivat vielä Eastmanin sedältä 700 dollaria ja käyttivät rahat tehdäkseen 3000 kopiota tekemästään mustavalko sarjakuvasta. Heillä jäi vielä sopiva määrä rahaa mainostamiseen ja ostivat mainospaikan silloisesta suositusta sarjakuvauutislehdestä Comics Buyer's Guide. Tämä myös kannatti sillä kaksikko sai puhelin soittoja useilta sarjakuvien levittäjiltä, jotka olivat valmiita ostamaan kaikki kopiot. Ensimmäinen numero tulostettiin 1. huhtikuuta 1984 ja se saatiin valmiiksi juuri ennen 5. toukokuuta pidettäviin sarjakuva tapahtumaan Portsmouthin, New Hampshiressa, jossa Eastman ja Laird esittelivät tulostimen vuoksi tavallista suuremman sarjakuvan. Yhdessä he perustivat vielä Mirage Studios -yhtiön, joka toimi Turtlesien kustantajana.


title: Kevin Eastman

text: Menestyksen myötä sarjakuvaa julkaistiin aina vuoteen 1993 saakka, jonka jälkeen se kärsi alhaisista myynneistä. Lopulta Image Comics tarjoutui pelastamaan sarjan ja kustansi sarjakuvaa vuosina 1996–1999. Eastman teki vielä vuonna 1994 Casey Jonesista kaksi numeroa kestäneen minisarjakuvan Miragelle. Kaksi vuotta myöhemmin hän teki yhdessä Simon Bisleyn kanssa ja Image Comicsin kustantamana neliosaisen "Bodycount" -sarjakuvan, joka jäi myös Eastmanin viimeiseksi Turtles sarjakuvaksi. Hän oli myös vuosina 1997–1998 esitetyn televisiosarjan tuotannossa mukana, kun Laird piti taukoa. Sittemmin Eastman ei niinkään välittänyt Turtlesien tekemisestä vaan keskittyi enemmän omistamaansa Heavy Metal -sarjakuvaan. Hänellä oli vuoden 2000 vaihteessa työn alla Heavy Metal 2000 animaatioelokuva ja asuessaan Los Angelesissa Eastman päätti myydä suurimman osan omistuksestaan Mirage-yhtiölle 1. kesäkuuta 2000. Vuosia myöhemmin hän myi lopulta kaikki omistusoikeutensa Mirage Studiosille ja Peter Lairdille 1. maaliskuuta 2008. Sittemmin Eastman on ollut tyytyväinen kuinka Turtlesit ovat palanneet takaisin sarjakuvaksi ja television, sekä elokuvien pariin.


title: Kevin Eastman

text: Eastman on maininnut Raphaelin olevan hänen suosikki hahmonsa ja pitää erityisesti Raphaelin ja Casey Jonesin veljesmäisestä viha-rakkaus suhteesta.


title: Kevin Eastman

text: Kesäkuussa 2011 Eastman kertoi palaavansa Turtles-sarjakuvan pariin, kun vuodesta 2011 lähtien Turtles-sarjakuvaa kustantava IDW Publishing pyysi Eastmania työskentelemään sarjakuvan parissa. Hän työskenteli aluksi yhdessä Tom Waltzin ja Dan Duncanin kanssa.


title: Kevin Eastman

text: Eastman oli jo aikaisemmin ostanut omistusoikeudet Heavy Metal -sarjakuvalehteen tammikuussa 1992 ja toimii edelleen Heavy Metal -lehden omistajana ja julkaisijana. Huolimatta jätettyään Turtlesien tekemisen tyysti pois, Eastman on edelleen ollut mukana Turtlesien parissa eri sarjakuvatapahtumissa. Hän muun muassa teki vuonna 2002 lähdes 300 sivuisen "Teenage Mutant Ninja Tutles Artobiography" kovakantisen kirjan, jossa Eastman esitteli ennennäkemättömiä piirroksia, sekä tarinan Turtlesien synnystä. Myöhemmin vuonna 2008 hän julkaisi myös alun perin Image Comicsin kustantaman 4-osaisen "Bodycount" -sarjakuvan yhtenä painoksena, joka sisälsi kaikki osat, sekä taustatietoja sarjakuvan synnystä. Vuotta myöhemmin Eastman julkaisi Heavy Metal lehden kautta Turtlesien 25-vuotisjuhlan myötä 176-sivuisen "Teenage Mutant Ninja Turtles: A Quarter Century Celebration" sarjakuvan, johon hän oli valinnut suosikki tarinansa, erityisesti liittyen Raphaeliin ja Casey Jonesiin.


title: Kevin Eastman

text: Heavy Metalin parissa Eastman on keskittynyt enimmäkseen edistämään sarjakuvan tunnettavuutta ja jättänyt käsikirjoittamisen, sekä piirtämisen muilla tekijöille. Hän on muun muassa laittanut alulle vuodesta 2000 lähtien elokuvia, kuten Heavy Metal 2000, sekä tulevat elokuvat (2011) ja Heavy Metal (2012). Myös videopelien määrä on kasvanut vuodesta 2000 lähtien.


title: George Ogăraru

text: George Ogăraru (s. 3. helmikuuta 1980 Bukarest) on romanialainen jalkapalloilija, joka pelaa sveitsiläisessä Sionissa.


title: George Ogăraru

text: Ogărarun kasvattajaseura on Steaua Bukarest, jonka edustusjoukkueessa hän pelasi vuosina 1998–2000 ja uudelleen 2002–2006. Väliaikana hän kävi pelaamassa lainalla Reșițassa ja Oțelul Galațissa. Vuonna 2005 hän debytoi Romanian maajoukkueessa. Vuonna 2006 Ogăraru siirtyi kuudella miljoonalla Yhdysvaltain dollarilla alankomaalaiseen Ajaxiin ja neljä vuotta myöhemmin Sioniin.


title: Sefirot

text: Sefirot (, yks. סְפִירָה, "sefira") on osa elämän puuta juutalaisessa mystiikassa eli kabbalassa. Elämän puu on eräänlainen kosmologia, tapa jäsentää maailmankaikkeutta. Sitä käytetään Jumalan ja luomisen ymmärtämiseen. Elämän puu koostuu kymmenestä sefirasta, jotka on yhdistetty 22 polulla. Sefirot kuvaavat jumaluuden eri emanaatioita ja ilmenemismuotoja. Elämän puu on kabbalan keskeinen symboli, joka kuvaa aistimaailman ja yliaistillisen todellisuuden yhteyttä sekä universumin rakennetta. Sefirot-järjestelmään liittyy myös aineksia esimerkiksi astrologiasta ja enkeliopista.


title: Sefirot

text: Elämän puun kymmenen sefiraa hepreankielisine merkityksineen:


title: John Pizzarelli

text: John Pizzarelli, Jr. (s. 6. huhtikuuta 1960) on yhdysvaltainitalialainen jazzlaulaja ja kitaristi.


title: John Pizzarelli

text: Pizzarelli on levyttänyt kymmeniä albumeja. Hän on tehnyt yhteistyötä mm. George Shearingin, Rosemary Clooneyn, Johnny Frigon, Buddy DeFrancon ja Boston Pops Orchestran kanssa.


title: John Pizzarelli

text: Pizzarelli on tullut tunnetuksi jazzstandardien tulkinnoistaan. Hän on myös lauluntekijä. Hän on tehnyt yhden bossa nova -levyn. Eräs hänen tunnetuimmista julkaisuistaan, "Dear Mr. Cole" (1994), on tribuutti Nat King Colelle.


title: John Pizzarelli

text: Pizzarelli pyörittää laulajavaimonsa Jessica Molaskeyn kanssa radiossa viikoittaista ohjelmaa "Radio Deluxe with John Pizzarelli".


title: Rajamäen kirkko

text: Rajamäen kirkko on Nurmijärven kunnassa Rajamäen taajamassa sijaitseva Suomen evankelis-luterilaisen kirkon kirkkorakennus, joka edustaa omaleimaista funktionalismin leimaamaa uusklassista tyyliä. Kirkon rakennutti Alkoholiliike Oy omaa henkilökuntaansa varten vuonna 1938. Kirkon suunnitteli arkkitehti Erkki Huttunen.


title: Rajamäen kirkko

text: Kirkko on näyte kahta eri tyylisuuntaa noudattaneen arkkitehdin töistä. Funktionalismin leima on erittäin selvä; kirkossa on runsaasti kristillistä symboliikkaa ja muoto perustuu tehtävän, rakenteen ja materiaalin näkymiseen.


title: Rajamäen kirkko

text: Kirkon torni on 48,11 metriä korkea ja sen huipulla on seitsemän metriä korkea risti, joka valaistaan kahdella sen juureen sijoitetulla valonheittimellä. Kirkon sähkökoneistoiset kellot sijoitettiin torniin, jonka kyljissä on säädettävillä läpillä varustetut vaakasuorat ääniraot. Urkulehterin kohdalle tornin etuseinään on sijoitettu viiden ikkunan riveihin 25 pyöreätä pienikokoista ikkunaa.


title: Rajamäen kirkko

text: Kirkon pitkät sivut on tehty yhtenäisiksi vertauskuvana yhtä kudosta ollut Kristuksen ihokas. Pyhään kolminaisuuteen viittaavat kolme Paavo Tynellin suunnittelemaa kattokruunua ja kirkkosalin kolmiosainen poikkileikkaus. Pyöreä, alttarille valoa antava Kristus-ikkuna eteläseinällä taas symboloi Jumalan valtakunnan iäistä valoa. Alttarisyvennys on tehty muistuttamaan avattua kirjakääröä.


title: Rajamäen kirkko

text: Rajamäen uuden kirkon alttaritauluksi oli pitkään ja vakavasti ehdolla sittemmin Rovaniemen kirkkoon maalattu taiteilijaprofessori Lennart Segerstrålen fresko "Elämän lähde", jonka vesivärein maalatut luonnos ja kaksi osasuurennusta – "rukoileva Lapin akka" ja "syntejään itkevä nainen" – ovat kirkon yhteydessä olevassa seurakuntasalissa.


title: Rajamäen kirkko

text: Talvisodan alkaminen ja sotavuosien huolet lykkäsivät alttaritauluhankkeen tulevaisuuteen; alttaritaulun virkaa hoiti väliajat yksinkertainen puinen risti.


title: Rajamäen kirkko

text: Vuonna 1958 voitiin alttaritaulu lopulta hankkia, mutta koska Segerstrålen työ oli jo mennyt Rovaniemelle, Rajamäellä päädyttiin taiteilija Anna Räsäsen freskoon "Tie, Totuus ja Elämä".


title: Rajamäen kirkko

text: Teos on yksinkertaisen puhutteleva: edestä katsoen vasemmalla olevat ihmishahmot ovat tiellä, keskellä oleva Jeesus itse on Totuus ja oikeassa laidassa olevat ovat löytäneet Elämän; Jeesuksen jalkojen juuressa virtaa Elämän Lähde. Räsäsen tyylissä on selviä vaikutteita ikonografiasta: hahmot ovat yksinkertaisen pelkistettyjä, enemmän symbolisia kuin realistisia: esimerkiksi kaikki mieshahmot, myös Jeesus itse, on kuvattu ilman partaa.


title: Rajamäen kirkko

text: Kirkon sisäänkäynnin kahta puolta ovat kuvanveistäjä Arvi Tynyksen punagraniittiset Raamattuaiheiset reliefit "Vuorisaarna" ja "Jeesus siunaa lapsia".


title: Rajamäen kirkko

text: Kirkossa on myös luterilaisessa kirkossa harvinainen madonnankuva, taiteilija Gunnar Uotilan veistämä puinen ns. "Rajamäen madonna", joka on sijoitettu puisen saarnastuolin etuseinään; kuvan rahoitti Alkon pääjohtaja Karl August Fagerholm, jonka kädenjälki näkyy kirkossa voimakkaana vielä tänäänkin (2013); niin alttaritaulu kuin pääosa muustakin kirkkotaiteesta ja kirkkotekstiileistä hankittiin hänen aloitteestaan ja johdollaan – ja hän sijoitti myös yksityistä rahaansa kirkon hyväksi.


title: Rajamäen kirkko

text: Kirkossa oli hyvin kauan varta vasten sinne rakennetut Hammond-urut; ne tuhoutuivat oikosulun aiheuttamassa tulipalossa kesken konfirmaatiojumalanpalvelusta toukokuussa 1974. Tuhoutuneiden Hammond-urkujen tilalle hankittiin vuonna 1976 nykyiset Kangasalan Urkutehtaan valmistamat 12-äänikertaiset urut.


title: Rajamäen kirkko

text: Kirkon kastemaljan lahjoitti Alko; se on akateemikko Wäinö Aaltosen toteuttama vuonna 1958; malja on hopeaa. Se muodostuu puolipyöreästä maljaosasta, johon liittyy kahdesta ristikkäin asetetusta hopealevystä tehty alusta, joka lävistää maljan; pohjalevyjen yläreunat muodostavat maljan pohjalle kohoristin, jonka keskipisteessä on siihen asti suurin Suomesta löydetty yksittäinen jalokivi, savukvartsi. Ristin haaroissa on kussakin kymmenen pienempää laitoja kohti vaalenevaa savukvartsia, yhteensä siis 40. Maljan jalustassa on kultaupotuksena tekijän signeeraus. Kastemaljaan liittyy sitä varten tehty noin metrin korkuinen musta pöytä, jonka yläpinnassa on upotuksena ympyrään sijoitettu kreikkalainen risti, johon itse maljan alusta tarkasti sopii.


title: Rajamäen kirkko

text: Viimeiseen asti oli epäselvää, tuleeko rakennuksesta kirkko vai rukoushuone, mistä käytiin kärkevää keskustelua vielä vuonna 1938 rakennuksen jo noustessa. Taustalla lienee ollut kysymys seurakunnallisen toiminnan luonteesta ja uudisrakennuksen asemasta siinä.


title: Rajamäen kirkko

text: Vielä viikko ennen kirkon vihkimistä Tampereen piispa Aleksi Lehtonen kirjoitti Alkon pääjohtajalle ilonsa sen johdosta, että oli päätetty rakentaa kirkko ja palkata pappi. Vihkiminen tosin lykkäytyi rakennuksen luonnetta koskeneen kiistan johdosta aina 20. marraskuuta 1938 asti.


title: Rajamäen kirkko

text: Kirkon vihki vuonna 1938 Tampereen piispa Aleksi Lehtonen, ja hänen poikansa, Helsingin piispa Samuel Lehtonen puolestaan vihki kirkon uudelleen vuonna 1988 vuoden kestäneen peruskorjauksen jälkeen.


title: Rajamäen kirkko

text: Remontti ei varsinaisesti muuttanut kirkon asua ja yleisilmettä, vain kaikki pinnat saivat uuden käsittelyn eli puolen vuosisadan aikana kertyneet kulumat ja halkeamat poistettiin. Seurakuntasali sen sijaan nykyaikaistettiin; mm. aiemmin tehtaan puoleisella päätyseinällä sijainneet taideteokset siirrettiin päinvastaiselle seinälle, koska uudet AV-laitteet vaativat runsaasti tilaa niiden entisellä sijoituspaikalla.


title: Rajamäen kirkko

text: Kuriositeettina voi mainita, että talvisodan aikana kirkon korkea torni naamioitiin peittämällä se ja kirkon katto kauttaaltaan kuusennäreillä, koska pelättiin tornin olevan liian hyvä maamerkki pommittajille; sotilasjohdosta tuli jopa ehdotus tornin kaatamisesta – minkä pääjohtaja Ingman ja paikallispuolustus torjuivat yksiselitteisesti. Tehdasmuseossa ja tehtaiden 100-vuotisjulkaisussa on kuvia kirkosta näin peitettynä .


title: Rajamäen kirkko

text: Kirkko oli vuoteen 1985 saakka tehtaan hoidossa. Se lahjoitettiin Nurmijärven seurakunnalle tehtaiden isännöitsijän Ahti Suomalaisen jäätyä eläkkeelle. Insinööri Suomalainen oli vastustanut luovutusta kovasti.


title: Rajamäen kirkko

text: Uusi kirkko sai papikseen siihen asti Kaupunkilähetyksessä työskennelleen pastori (myöh. rovasti) Artturi Marttisen, jolle tästä tulikin elämäntyö tasan neljäksi vuosikymmeneksi. Hän keräsi laajalti mainetta karismaattisena pappina, joka huolehti väestään ja piti myös pitkiä mutta mielenkiintoisia saarnoja.


title: Rajamäen kirkko

text: Yhtiö maksoi papin palkan alkuaikoina, mutta kun virka vakinaistettiin, seurakunta maksoi puolet papin palkasta ja kanttori-urkurin palkan; suntion ja muun henkilökunnan palkkasi tehdas.


title: Buddy DeFranco

text: Boniface Ferdinand Leonard ”Buddy” DeFranco (17. helmikuuta 1923 Camden, New Jersey – 24. joulukuuta 2014 Panama City, Florida) oli yhdysvaltalainen klarinetisti.


title: Buddy DeFranco

text: DeFranco aloitti uransa swingin ja big bandien jo menettäessä suosiotaan. Hän loi tästä huolimatta menestyksekkään uran ja oli pitkään aikansa tunnetuin jazzmusiikin esittäjä, joka soitti yksinomaan klarinettia. Hänet tunnettiin myös bebopmuusikkona.


title: Buddy DeFranco

text: DeFranco liittyi vuonna 1950 Count Basie Septettiin. Hän johti myöhemmin myös Glenn Millerin orkesteria. Hän teki yhteistyötä useiden maineikkaiden jazztähtien, kuten Gene Krupan ja John Pizzarellin kanssa.


title: Arabianpikkutiira

text: Arabianpikkutiira ("Sterna saundersi") on pienikokoinen tiiroihin kuuluva lintu. Lajin nimesi Allan Octavian Hume 1877.


title: Arabianpikkutiira

text: Linnun pituus on 20–28 cm, siipien kärkiväli 50–55 cm ja paino 40–45 g. Lintu muistuttaa hyvin paljon pikkutiiraa, jonka alalajiksi se joskus luetaan.


title: Arabianpikkutiira

text: Arabianpikkutiira pesii Punaisen meren rannikoilla, etelässä Jemeniin ja Somaliaan, sekä Persianlahden ja Arabianmeren saarilla ja mahdollisesti myös paikoin rannikolla, sekä siitä itään Luoteis-Intiaan, Sri Lankaan, Malediiveille, ja mahdollisesti vielä Seychelleillä ja Amirantes-saarilla. Maailman populaation koko on noin 40 000 yksilöä, ja lajin kanta lienee elinvoimainen.


title: Arabianpikkutiira

text: Laji on muuttolintu osassa elinaluettaan siten, että Koillis-Afrikan linnut muuttavat etelään jopa Tansaniaan saakka ja Punaisen meren linnut muuttavat myös hiukan etelämmäksi. Kaakkois-Somalian, Sudanin ja Sokotran linnut ovat paikkalintuja. Muut populaatiot muuttavat itäisiin suuntiin Intian länsirannikolle, Sri Lankaan, Lakkadiiveille, Malediiveille, Seychelleille ja Malesiaan.


title: Arabianpikkutiira

text: Pääasiassa merelliset hiekkarannat, muuttoaikoina monenlaisilla merenrannoilla.


title: Arabianpikkutiira

text: Pesii pienehköinä yhdyskuntina, Intiassa ja Sri Lankassa toukokuussa. Pesä on vaatimaton kuoppa hiekassa nousuvesirajan yläpuolella. Munia on 2.


title: Arabianpikkutiira

text: Pikkukalat, nilviäiset, äyriäiset ja hyönteiset.


title: Pindoksen ruhtinaskunta

text: Pindoksen ruhtinaskunta (Principatu di la Pind) oli sadantuhannen asukkaan kääpiövaltio Kreikan vuoristoisella rajaseudulla, Pindos-vuoristossa. Alueelle yritettiin perustaa itsenäistä valtiota ensimmäisen maailmansodan lopusta alkaen, mutta vasta kun Benito Mussolinin johtama Italia valloitti Kreikan pohjoisosat 1941, italialaiset julistivat Pindoksen autonomiseksi alueeksi ja aromanien eli Traakian valakkien kotimaaksi.


title: Pindoksen ruhtinaskunta

text: Valtio perustettiin 1941 ja se lakkasi olemasta Italian antautuessa 1943.


title: Saaramaa

text: Saaramaa on kylä Kouvolassa entisen Anjalankosken kaupungin alueella. Kylä sijaitsee kaupungin itäosassa Luumäen ja Haminan rajojen lähettyvillä 39 km Kouvolan keskustasta, 22 km Taavetista ja 15 km Kaipiaisista. Asukasluku on noin 50.


title: Saaramaa

text: Kylässä sijaitsevia järviä ovat Saaramaanjärvi, Kyynelmyksenjärvi ja Haukijärvi. Kylän laidassa virtaava Summanjoki on rapukantainen vesistö, joka saa alkunsa Saaramaanjärvestä.


title: Saaramaa

text: Saaramaalla on kaksi leirintäaluetta. Muita palveluita ei ole. Kylän ympäristökauppa lakkautettiin 1995. Kylä ei ole yhteydessä yleiseen vesi- ja viemäriverkostoon. Sähköt kylään tulivat 1950-luvulla.


title: Saaramaa

text: Kylää halkoo Saaramaantie, joka yhdistää valtatiet 6 ja 26. Saaramaantien risteys valtatie 6:lle on Pajarissa.


title: Antoni Tàpies

text: Antoni Tàpies i Puig (13. joulukuuta 1923 Barcelona, Katalonia, Espanja – 6. helmikuuta 2012 Barcelona) oli espanjalainen taidemaalari.


title: Antoni Tàpies

text: Tàpiesia on sanottu 1900-luvun viimeiseksi suureksi taiteilijaksi. Hänen nimeään kantavan museon Barcelonassa on perustanut nykytaidetta tukeva säätiö, jonka Tapies perusti 1980-luvulla.


title: Antoni Tàpies

text: Tàpies harrasti jo varhain piirtämistä ja maalaamista; hän jätti lopulta lakiopintonsa kesken omistautuakseen kuvataiteelle. Hän kuului toisen maailmansodan jälkeen nousseeseen ns. Dau-al-Set-taiteilijaliikkeeseen ja sai alun alkaen vahvoja vaikutteita surrealisteilta.


title: Antoni Tàpies

text: Tàpiesin tyyli kehittyi pian abstraktin ekspressionismin suuntaan, ja hän sai vaikutteita Italian ”Arte povera” -liikkeen töistä. Hän oli vakiinnuttanut kansainvälisesti merkittävän asemansa 1950-luvun loppuun mennessä. Hän on myöhemmässä tuotannossaan ammentanut vaikutteita useista kuvataidesuuntauksista, noin vuodesta 1970 myös poptaiteesta.


title: Antoni Tàpies

text: Tàpies sai vuonna 1981 Wolf-palkinnon. Barcelonassa sijaitsee hänelle omistettu Fundació Antoni Tàpies -museo.


title: Fritz Noether

text: Fritz Alexander Ernst Noether (7. lokakuuta 1884 Erlangen, Baijeri, Saksa – 10. syyskuuta 1941 Orjol, Neuvostoliitto) oli saksalainen matemaatikko.


title: Fritz Noether

text: Noetherin isä oli matemaatikko ja Erlangenin yliopiston professori Max Noether. Maineikas matemaatikko Emmy Noether oli hänen vanhempi sisarensa.


title: Fritz Noether

text: Noether opiskeli vuodesta 1904 Erlangenissa ja Münchenissä fysiikkaa ja matematiikkaa. Vuosina 1922–1934 hän opetti korkeampaa matematiikkaa ja mekaniikkaa Breslaun (nykyisin Wrocław, Puola) yliopistossa. Noether joutui juutalaisuutensa vuoksi virastaan eläkkeelle, jolloin hän siirtyi Neuvostoliittoon ja sai Tomskin yliopistosta matemaattisen fysiikan ja teoreettisen mekaniikan laitoksesta professuurin. Häntä epäiltiin vakoilusta Saksan hyväksi ja hänet tuomittiin vankeuteen 25 vuodeksi. Albert Einsteinin vetoomus hänen puolestaan ulkoministeri Maksim Litvinoville ei tuottanut tulosta. Vasta arkistojen avauduttua Mihail Gorbatšovin kaudella selvisi, että Noether oli tuomittu 1941 kuolemaan ja teloitettu Orjolissa. Neuvostoliiton korkein oikeus totesi syytteet 1988 keksityiksi, ja Noetherin maine puhdistettiin.


title: Fritz Noether

text: Turun yliopiston kirjastosta on löytynyt akateemikko Rolf Nevanlinnan sinne aikoinaan toimittamien papereiden joukosta Fritz Noetherin papereita. Tarkempaa tietoa papereiden kulkeutumisesta Suomeen ei ole, vain arvailuja.


title: Fritz Noether

text: Hänen merkittävimmät ammatilliset saavutuksensa asettuvat funktioanalyysin alalle. Häntä pidetään ruotsalaisen matemaatikon Ivar Fredholmin mukaan nimetyn Fredholm-operaattorin keksijänä. Venäläisessä kirjallisuudessa siitä yleensä käytetään nimitystä Noetherin operaattori.


title: Aimo Ryynänen

text: Aimo Ryynänen on Tampereen yliopiston kunnallisoikeuden professori emeritus. Hänen tutkimuskohteitaan on muun muassa kunnallinen itsehallinto, yhdentymiskehityksen vaikutukset alueiden ja kuntien asemaan sekä kuntalain soveltamiseen liittyvät kysymykset. Ryynänen on kirjoittanut monia kunnallisoikeudellisia teoksia.


title: Aimo Ryynänen

text: Hän toimii myös Orimattilan kaupunginvaltuutettuna edustaen kokoomusta. Vuosina 1997–2000 hän toimi Orimattilan kaupunginvaltuuston puheenjohtajana, vuosina 2001–2008 kaupunginvaltuuston varapuheenjohtajistossa sekä vuosina 2009–2010 kaupunginhallituksen varapuheenjohtajana. Hänellä on lukuisia kansallisia ja paikallisia luottamustehtäviä.


title: Peter Blaker

text: Sir Peter Allan Renshaw Blaker, Paroni Blaker, KCMG, PC, (4. lokakuuta 1922 – 5. heinäkuuta 2009) oli brittiläinen Konservatiivipuolueen poliitikko. Hän istui parlamentin jäsenenä Blackpool Southista vuosina 1964–1992. Hänelle myönnettiin elinikäinen päärinarvo 1994.


title: Aigimios

text: Aigimios oli kreikkalaisessa mytologiassa Doroksen, doorilaisten kantaisän, poika. Hän pyysi Heraklesta auttamaan häntä sodassa lapiitteja vastaan, ja tarjosi tälle kolmannesta valtakunnastaan kiitokseksi palveluksestaan. Sotaretken päätyttyä voitokkaasti Herakles kuitenkin jätti osuutensa Aigimioksen huomaan pyytäen tätä huolehtimaan siitä hänen jälkeläisiään varten. Aigimios kasvatti Herakleen pojan, Hylloksen, omien poikiensa Dymaan ja Pamfyloksen rinnalla. Doorilaisten heimojen nimet on johdettu kantaisiensä, Aigimioksen poikien, mukaan: hylleis, dymanes ja pamfyloi.


title: Hyvää yötä, hyvät ihmiset

text: Hyvää yötä, hyvät ihmiset on suomalaisen laulaja-lauluntekijä Jarkko Martikaisen ensimmäinen ja toistaiseksi ainoa livealbumi, ja järjestyksessään hänen kolmas sooloalbuminsa. Se julkaistiin 19. syyskuuta 2007. Albumin materiaali on taltioitu Heinolassa, Jyväskylässä ja Oulussa.


title: Royal Societyn puheenjohtaja

text: Royal Societyn puheenjohtaja on Royal Societyn jäsenien äänestämä henkilö, joka johtaa Royal Societyä. Royal Societyn puheenjohtajan paikkaa pidetään yhtenä suurimpana kunnianosoituksena, jonka tieteilijä voi saada. Nykyään puheenjohtajaksi valitaan uusi henkilö viiden vuoden välein. Royal Societyn presidentti vaihdetaan Royal Societyn perustamispäivänä, eli 30. marraskuuta, tai sitä lähimpänä olevana arkipäivänä.


title: Royal Societyn puheenjohtaja

text: Royal Society on valinnut historiansa aikana 61 puheenjohtajaa. Ohessa luettelo puheenjohtajista:


title: Martin Freeman

text: Martin John Christopher Freeman (s. 8. syyskuuta 1971 Aldershot, Britannia) on englantilainen näyttelijä.


title: Martin Freeman

text: Martin Freeman syntyi vuonna 1971 kuopukseksi Philomena ja Geoffrey Freemanin viisilapsiseen perheeseen. Vanhemmat erosivat jo Freemanin varhaislapsuudessa, ja hän jäi isänsä huostaan. Tämä kuitenkin kuoli sydänkohtaukseen Freemanin ollessa kymmenvuotias, minkä seurauksena hän muutti äitinsä luo. 15-vuotiaana Freeman liittyi nuorisoteatteriin ja kaksi vuotta myöhemmin hän päätti haluavansa näyttelijäksi. Hän opiskeli lontoolaisessa Central School of Speech and Drama -koulussa ja on sen jälkeen näytellyt niin televisiossa, elokuvissa, teatterissa kuin radiossakin. Freeman tuli tunnetuksi roolistaan toimistotyöntekijä Tim Canterburynä kriitikoiden ylistämässä "Konttori"-televisiosarjassa.


title: Martin Freeman

text: Freeman on näytellyt myös pääroolin Arthur Dentinä elokuvassa "Linnunradan käsikirja liftareille" (2005) ja esiintynyt elokuvassa "Rakkautta vain" (2003). Freeman esittää tohtori Watsonia vuoden 2010 "Uusi Sherlock" -televisiosarjassa, josta hän sai vuonna 2011 parhaan sivuosan TV-BAFTA:n. Hän näyttelee Bilbo Reppulia Peter Jacksonin ohjaamassa elokuvatrilogiassa "Hobitti".


title: Martin Freeman

text: Vuonna 2014 Freeman näytteli televisiosarjassa "Fargo", josta hän sai Emmy-ehdokkuuden parhaasta miespääosasta minisarjassa tai televisioelokuvassa. Toisen Emmy-ehdokkuuden vuonna 2014 hän sai roolistaan John Watsonina televisiosarjasta" Uusi Sherlock", josta hän myös voitti Emmyn.


title: Martin Freeman

text: Freemanilla on kaksi lasta näyttelijä Amanda Abbingtonin kanssa. He olivat avoliitossa 2000–2016. Koomikko Sacha Baron Cohen on Freemanin hyvä ystävä, ja hän näyttäytyikin tämän elokuvassa "Ali G Indahouse" (2002). Freeman on kasvissyöjä ja uskonnoltaan katolilainen.


title: Visuaalinen tehoste

text: Visuaalinen tehoste (kutsutaan myös joskus nimellä "visuaalinen erikoistehoste") on elokuvan jälkityöstövaiheessa, nykyisin yleensä tietokoneella toteutettu erikoistehoste. Kyseessä saattaa olla kokonaan tietokoneella luotu kuvamateriaali tai kameralla kuvattu materiaali, joka tietokoneella käsitellään tai yhdistetään muihin kuviin.


title: Visuaalinen tehoste

text: Elokuvatuotannossa "erikoistehosteryhmä" ei nykyään enää ole vastuussa visuaalisista tehosteista vaan visuaalisia tehosteita tehnyt ryhmä mainitaan erikseen "visuaaliset tehosteet" otsikon alla. Ryhmän vastuuhenkilöä kutsutaan nimellä Visual effects supervisor. Suomenkielistä vastinetta termille ei tällä hetkellä ole käytössä.


title: Visuaalinen tehoste

text: Aiemmin monet visuaaliset tehosteet toteutettiin joko kamerassa tai optisen printterin avulla, mutta nykyisin ne tehdään pääasiassa digitaalisesti.


title: Aiden

text: Aiden on amerikkalainen punkrockyhtye Seattlesta. Yhtye perustettiin vuonna 2003. Aidenissa vaikuttavat wiL Francis (laulu), Nick Wiggins (basso), Keef West (rummut) ja Ian MacWilliams (kitara). WiL oli aluksi yhtyeen basisti, mutta alkuperäisen laulajan lähdettyä hänestä tuli laulaja.


title: Aiden

text:
Aiden nimettiin The Ring -elokuvassa olevan pikkupojan mukaan. Aidenin ensimmäinen albumi, "Our Gang's Dark Oath", julkaistiin Dead Teenager Recordsilla. Levy sai imperium.netissä vaivaiset puoli pistettä levyarvostelussa joka on surkein arvosana koko sivulla. Vuonna 2004 bändi signattiin Victory Recordsille. Heidän toinen albuminsa, "Nightmare Anatomy", ilmestyi neljäs lokakuuta 2005. Vuonna 2006 Aiden nappasi Kerrang Awardseissa palkinnon "best internatiol newcomer" ja kiersi HIMin kanssa. He soittivat myös Warped Tourilla. 31 lokakuuta 2006 Aiden julkaisi EP/DVD:n "Rain In Hell". DVD sisältää kolme musiikkivideota ja live-esiintymisen Aidenin Never sleep again -kiertueelta. Yhtyeen kolmas studioalbumi, "Conviction", ilmestyi 21. elokuuta 2007. Aiden esiintyi Helsingin Nosturissa 20. ja 21. huhtikuuta 2008.
21.5.2008 bändi ilmoitti nettisivuillaan että Jake Wambold ei enää ole mukana bändissä. Tarkkaa syytä eroamiseen ei tiedetä.
Vuonna 2009 Aiden julkaisi studioalbumin nimeltä "Knives".
Vuonna 2011 julkaistiin kaksi albumia, "Disguises" helmikuussa ja "Some Kind of Hate" lokakuussa. Näiden albumien ilmestymisen välillä yhtyeen pitkäaikainen rumpali Jake Davison päätti jättää bändin. Hänen ja bändin välit ovat edelleen hyvät.
Tammikuussa 2012 alkuperäinen kitaristi Angel Ibarra lähti bändistä. Tästä huolimatta Aiden sai tehtyä keikkakiertueen Yhdysvalloissa.
Viimeksi yhtye kävi Suomessa Helsingin Nosturissa 22.10.08 ja Tampereen Pakkahuoneella 23.10.08.
Albumit


title: Aiden

text: Singlet


title: Raimo Utriainen

text: Raimo Arvi Johannes Utriainen (24. syyskuuta 1927 Kuopio – 27. huhtikuuta 1994 Helsinki) oli suomalainen taidemaalari ja kuvanveistäjä, jonka työt olivat aiheiltaan yleensä abstrakteja.


title: Raimo Utriainen

text: Utriainen opiskeli alkujaan matematiikkaa Turun yliopistossa, mutta kävi myös Turun taideyhdistyksen piirustuskoulua. Vuonna 1947 hän siirtyi Helsinkiin ja opiskelu vaihtui arkkitehtuuriin ja Teknilliseen korkeakouluun. Arkkitehtuurin opinnot vaihtuivat Suomen Taideakatemian koulun opintoihin vuonna 1953.


title: Raimo Utriainen

text: Utriaiselle myönnettiin Pro Finlandia -mitali vuonna 1980, jolloin hän oli myös Vuoden taiteilija. Samana vuonna hänelle myönnettiin professorin arvonimi.


title: Raimo Utriainen

text: Taiteilijana Utriainen maalasi 1950-luvulla Pariisissa ja Helsingissä, myöhemmin hän harjoitti esittävää maalaustaidetta henkilökohtaisena vastapainona kurinalaiselle veistostaiteelleen. Sen Utriainen aloitti figuratiivisilla töillä. Aiheet abstrahoituivat Turun Talvimerenkulun muistomerkin myötä 1957–1961. Näyttelijä Ida Aalbergin muistomerkki "Esirippu" (1972) oli syntyaikoinaan 1960-luvun alussa ensimmäinen abstrakti henkilömuistomerkki Suomessa. Sen jälkeen pronssi vaihtui materiaalina teräkseen ja veistosten muoto vaihtui matemaattisen tiukkaan muotoon. Utriainen teki kymmeniä suurikokoisia taideteoksia julkisiin tiloihin.


title: Raimo Utriainen

text: Utriainen perusti vuonna 1993 taidesäätiön. Sen kokoelma on talletettu vuonna 2006 Espoon modernin taiteen museoon Emmaan, jossa oli 2007 laaja "Soiva viiva" -niminen näyttely Utriaisen teoksista. Kokoelmassa on lähes 150 veistosta, yli 30 maalausta sekä akvarelleja, piirustuksia ja luonnoksia.


title: Torinon kuninkaallinen palatsi

text: Torinon kuninkaallinen palatsi () on palatsi Torinossa, Italian Piemontessa. 1600-luvun keskivaiheilla rakennettu rakennus on toiminut Savoijin kuningashuoneen kuninkaallisena palatsina. Sen julkisivun on suunnitellut arkkitehti Amedeo di Castellamonte. Palatsia on laajennettu ja uudistettu sen historian aikana useaan otteeseen ja se yhdistelee rokokoon, barokin ja uusklassismin tyylisuuntia. Nykyisin palatsissa toimii museo.


title: Harald Sæverud

text: Harald Sigurd Johan Sæverud (17. huhtikuuta 1897 – 27. maaliskuuta 1992) oli norjalainen säveltäjä.


title: Harald Sæverud

text: Sæverud syntyi ja kasvoi Bergenissä, jossa vietti lähes koko elämänsä. Varhaisemmat teokset ovat saaneet vaikutteita myöhäisromantiikan musiikista, mutta myöhemmin hän nousi yhdeksi maansa arvostetuimmista modernistisäveltäjistä. Hän johti usein omia teoksiaan Bergenin filharmonikkojen tulkitsemana.


title: Harald Sæverud

text: Sæverud oli naimisissa Yhdysvalloissa syntyneen Marie Hvoslefin kanssa. He muuttivat vuonna 1939 Siljustøl-maalaistaloon kaupungin laitamille. Luonnonläheisempi ympäristö vaikutti vahvasti myös säveltäjän tyyliin. Toisen maailmansodan aikana hän oli natsihallituksen ja -miehityksen ankara vastustaja, ja tätä heijastaa suosittu kappale "Kjempeviseslåtten", josta on olemassa versiot sekä pianolle että orkesterille.


title: Harald Sæverud

text: Sæverudin muuhun tuotantoon kuuluu yhdeksän sinfoniaa, konserttoja, kamarimusiikkia, näyttämömusiikkia (mm. "Peer Gynt", 1948) ja muuta musiikkia. Säveltäjästä tuli vuonna 1957 Norjan Pyhän Olavin kuninkaallisen ritarikunnan ritari ja kahta vuosikymmentä myöhemmin komentaja. Hän kuoli 94-vuotiaana, ja hautajaisseremonia Bergenin Grieghallenissa näytettiin Norjan televisiossa.


title: Ivar Fredholm

text: Ivar Fredholm (1866–1927) oli ruotsalainen matemaatikko. Hän oli vuodesta 1906 matemaattisen fysiikan professori Tukholman yliopistossa.


title: Ivar Fredholm

text: Fredholm opiskeli matematiikkaa Gösta Mittag-Lefflerin ohjauksessa. Hänen tutkimuksen julkaistiin 1900 ja sillä oli ratkaiseva merkitys funktioanalyysin kehityksessä.


title: Ivar Fredholm

text: Hänen mukaansa nimettiin Fredholm-operaattori, jonka alkujaan keksi saksalainen matemaatikko Fritz Noether.


title: Klaus Hedström

text: Klaus Hedström (s. 14. toukokuuta 1972 Helsinki) on suomalainen erikoistehosteiden suunnittelija ja elokuvajärjestäjä. Hän on toiminut erikoistehostekoordinaattorina muun muassa elokuvissa "Häjyt" (1999), "Koirankynnen leikkaaja" (2003), "Vares – yksityisetsivä" (2004) ja "Jadesoturi" (2007). Hän on myös suunnitellut erikoistehosteita yhdessä Konsta Mannerheimon kanssa muun muassa elokuviin "Pahat pojat" (2002) ja "Raid" (2003). Klaus Hedström on toiminut järjestäjänä muun muassa elokuvissa "Neitoperho" (1997) ja "Eila" (2003).


title: Emmanuel Nunes

text: Emmanuel Nunes (31. elokuuta 1941, Lissabon – 2. syyskuuta 2012) oli portugalilainen säveltäjä.


title: Emmanuel Nunes

text: Nunes opiskeli Lissabonissa ja sai ulkomailla opetusta Henri Pousseur’lta, Karlheinz Stockhausenilta ja Pierre Boulezilta. Hän sai urallaan useita palkintoja, kuten "Prémio Pessoan" vuonna 2000. Hänestä tehtiin vuonna 1986 Ranskassa Ordre des Arts et des Lettresin jäsen, ja vuodesta 1991 hän on ollut Ordem de Sant'Iago da Espadan komentaja.


title: Emmanuel Nunes

text: Nunes on hoitanut useita opettajanvirkoja ja toimi vuodesta 1992 Pariisin konservatorion sävellyksenprofessorina.


title: Atlantropa

text: Atlantropa oli saksalaisen arkkitehdin Herman Sörgelin (1885–1952) jättisuunnitelma rakentaa pato Gibraltarin salmen poikki, jolloin Välimeren pinta laskisi ja saataisiin vesivoimaa, uutta maata ja Afrikkaan vettä, jolloin Saharan autiomaa voitaisiin ottaa viljelykäyttöön. Pato olisi yhdistänyt myös Euroopan ja Afrikan ja Atlantropa tarkoittikin yhdistynyttä Eurooppaa ja Afrikkaa. Padon rakennustöiden oli määrä vähentää myös työttömyyttä. Padolla ajateltiin olevan myös maailmanpoliittista merkitystä, koska se yhdistäisi valtioita ja edistäisi maailmanrauhaa. Sörgel esitti suunnitelmansa vuonna 1928 ja työskenteli sen parissa aina kuolemaansa saakka.


title: Atlantropa

text: Suunnitelma oli utopistinen ja epärealistinen, eikä ympäristövaikutuksia otettu juurikaan huomioon. Suunnitelma herätti kuitenkin runsaasti kiinnostusta, mutta erityisesti Välimerenmaissa sitä vastustettiin, koska vedenpinnan laskeminen olisi johtanut satamakaupunkien uudelleenrakentamiseen ja veden pilaantumiseen. Natsit vastustivat suunnitelmaa, koska se oli liian rauhanomainen ja tekivät aiheesta jopa propagandafilmin. Sodan jälkeen suunnitelma sai uutta tulta, ja Sörgel perusti erityisen Atlantropa-yliopiston viemään hanketta eteenpäin. Yliopisto jatkoi toimintaansa vielä Sörgelin kuoleman jälkeenkin, mutta 1950-luvun lopulla suunnitelma haudattiin lopullisesti. Eräänä syynä suunnitelman hautautumiseen oli se, että sodan jälkeen teknologisia ponnisteluja suunnattiin ydinenergian kehittämiseen ja sen rauhanomaiseen käyttöön.


title: Trinity College (Cambridge)

text: Trinity College on suurin Cambridgen yliopiston 31 collegesta. Sen perusti Englannin kuningas Henrik VIII vuonna 1546 yhdistämällä kaksi varhaisempaa collegea, "King's Hallin" (perustamisvuosi 1317) ja "Michaelhousen" (perustamisvuosi 1324).


title: Trinity College (Cambridge)

text: Alusta alkaen Trinity Collegen varallisuus oli kuitenkin monin verroin suurempi kuin edeltäjiensä yhteenlaskettu varallisuus; huomattavan osan lisävaroista Henrik VIII hankki luostarien lakkauttamisen yhteydessä. Kuningatar Elisabet I:n nimitettyä Thomas Nevilen Trinityn masteriksi vuonna 1593 collegen rakennuskanta alkoi hahmottua sellaiseksi, kuin sen nykyään tunnemme. Tältä ajalta ovat peräisin "Great Court", "Nevile's Court" ja "ruokasali". Myöhemmin Isaac Barrow'n ollessa Trinityn masterina Sir Christopher Wren sai suunnitellakseen kirjaston, erään hienoimmista Trinityn rakennuksista, jonka tunnemme nimellä "Wren Library" (valmistumisvuosi 1695).


title: Trinity College (Cambridge)

text: Trinity on Cambridgen ja Oxfordin (ts. "Oxbridgen") collegeista varakkain, ja sen omaisuuden arvioidaan olevan noin 700 miljoonaa puntaa.


title: Trinity College (Cambridge)

text: "Great Court Run" on juoksukilpailu, jonka tavoitteena on juosta Trinity Collegen "Great Courtin" ympäri (341 metriä) siinä ajassa, joka kuluu tornikellon lyödessä keskipäivän lyönnit (n. 43 sekuntia). Jotkut Trinityn opiskelijat yrittävät tätä ennen jokavuotista matrikulaatiopäivällistä. Traditio on tullut ikuistetuksi brittiläiseen draamaelokuvaan "Tulivaunut", jota ei kuitenkaan ole kuvattu Trinity Collegessa.


title: Lovro von Matačić

text: Lovro von Matačić (14. helmikuuta 1899 Sušak – 4. tammikuuta 1985 Belgrad) oli kroatialainen kapellimestari ja säveltäjä. Matacic johti uransa aikana kaikkia Keski-Euroopan tärkeimpiä orkestereita sekä esiintyi merkittävimmissä oopperataloissa kuten La Scala ja Wienin Valtionooppera. Hän toimi lyhyen aikaa myos Staatskapelle Dresdenin ylikapellimestarina.


title: Kaikhosru Shapurji Sorabji

text: Kaikhosru Shapurji Sorabji (14. elokuuta 1892 – 15. lokakuuta 1988) oli brittiläinen säveltäjä. Etnisesti hän oli parsi.


title: Kaikhosru Shapurji Sorabji

text: Sorabji syntyi Englannissa nimellä Leon Dudley Sorabji, mutta muutti nimensä korostaakseen juuriaan. Hänestä tuli paitsi säveltäjä myös tunnettu musiikkijournalisti; hän julkaisi esseitä muiden muassa Ferruccio Busonista, Max Regeristä, Karol Szymanowskista ja Bernard van Dierenistä.


title: Kaikhosru Shapurji Sorabji

text: Sorabjin tunnetuin työ on pianolle kirjoitettu moniosainen, pitkä ja teknisesti huomattavan vaativa "Opus clavicembalisticum" (1929–1930). Tuotantoon kuuluu myös lauluja, orkesteriteoksia, muita pianokappaleita sekä kolme "urkusinfoniaa". Usein sävellyksissä on vaikutteita Busonista ja barokinajan muodoista.


title: Kaikhosru Shapurji Sorabji

text: Sorabji eli 96-vuotiaaksi.


title: Hundested

text: Hundested on kaupunki ja entinen kunta Tanskassa Region Hovedstadenin hallinnollisella alueella Sjællandin pohjoisosassa. Hundestedin kunta lakkautettiin 1. tammikuuta 2007 kuntauudistuksessa. Se liitettiin Frederiksværkin kuntaan, josta muodostettiin Frederiksværk-Hundestedin kunta. Tämän uuden kunnan pinta-ala on 120 km² ja asukasluku 30 253 henkeä (2007).


title: Michelle Stafford

text: Michelle Stafford (s. 14. syyskuuta 1965) on yhdysvaltalainen näyttelijä. Hän on kaksinkertainen Emmy-voittaja (1997, 2004).


title: Michelle Stafford

text: Stafford on esittänyt "Tunteita ja tuoksuja" -sarjan Phyllis Summers Abbottia vuosina 1994–1997 ja jälleen vuodesta 2000. Vuonna 1997 Stafford esiintyi Aaron Spellingin tuottamassa saippuasarjassa "Tyynenmeren tuulet" ("Pacific Palisades").


title: Michelle Stafford

text: Kesäkuussa 2013 Stafford ilmoitti jättävänsä Tunteita ja tuoksuja 17 vuoden jälkeen. Staffordin viimeinen esiintyminen sarjassa tapahtui 2. elokuuta, 2013.


title: Michelle Stafford

text: Stafford syntyi Chicagossa ja kasvoi Los Angelesissa, mutta on asunut myös vuoden Italiassa. Hän sairastui teini-ikäisenä aivokasvaimeen, joka osoittautui hyvänlaatuiseksi.


title: Bruno Ganz

text: Bruno Ganz (s. 22. maaliskuuta 1941) on sveitsiläinen näyttelijä.


title: Bruno Ganz

text: Ganz sai kansainvälistä mainetta Wim Wendersin ohjaamassa elokuvassa "Amerikkalainen ystävä" (1977), jossa hän näytteli pääosan vastanäyttelijänään Dennis Hopper. Hänen viimeisimmistä näyttelijäntöistään tunnetuin on Adolf Hitlerin rooli elokuvassa "Perikato" (2004), josta hänet palkittiin usealla elokuva-alan palkinnolla. Ganz näyttelee myös muun muassa elokuvissa "Berliinin taivaan alla" (1987), "Ikuisuus ja päivä" (1994), "Ennen kuin kaikki päättyy" (1991) ja "Mantsurian kandidaatti" (2004).


title: Bruno Ganz

text: Euroopan elokuva-akatemia myönsi hänelle vuonna 2010 elämäntyöpalkinnon.


title: Bruno Ganz

text: Marraskuussa 2016 ilmoitettiin, että Ganz tulee esittämään toista pääosaa Lars von Trierin seuraavassa elokuvassa "The House That Jack Built".


title: Purple Passages

text: Purple Passages on vain Yhdysvalloissa julkaistu Deep Purplen kokoelma, joka sisältää ensimmäisen kokoonpanon tekemiä kappaleita vuosilta 1968–1969.


title: Pan (Dragon Ball)

text: Pan on Akira Toriyaman luoma kuvitteellinen henkilö, joka esiintyy Dragon Ball Z- ja Dragon Ball GT -animesarjoissa. Ensimmäisen kerran sarjassa hän esiintyy Buu-saagan lopussa, jaksossa numero 288. Hänen roolinsa on huomattavasti merkittävämpi Dragon Ball GT -sarjassa.


title: Pan (Dragon Ball)

text: Pan on Gohanin ja Videlin ainoa lapsi ja siten hän on myös neljäsosa-saiyalainen. Pan osallistuukin jo 5-vuotiaana maailmanmestaruusturnaukseen, jossa iästään huolimatta pärjää hyvin. Hän on myös myöhemmin kiinnostunut taistelulajeista ja on Dragon Ball GT -sarjan merkittävimpiä naispuolisia taistelijoita. Siitä huolimatta hänen ei nähdä saavuttavan sarjassa esimerkiksi kykyä muuttua supersaiyalaiseksi.


title: Mark I & II

text: Mark I & II on Deep Purplen kokoelma joka nimensä mukaisesti sisältää yhtyeen kahden ensimmäisen kokoonpanon kappaleita. Jotkut varhaiset painokset sisältävät editoidun version kappaleesta "Woman From Tokyo".


title: Giovanni Alfonso Borelli

text: Giovanni Alfonso Borelli (alun perin Giovanni Francesco Antonio Alonso, 28. tammikuuta 1608 – 31. joulukuuta 1679) oli italialainen fysiologi sekä fyysikko. Borelli löysi vuonna 1656 valkosolut, jotka Antoni van Leeuwenhoek kuvasi 1680-luvun alussa. Borelli mittasi yhdessä Vincenzo Vivianin kanssa aiempaa huomattavasti tarkemman nopeuden äänelle. Borelli ja Viviani päätyivät tutkimuksissaan tulokseen 350 metriä sekunnissa.


title: Giovanni Alfonso Borelli

text: Borelli syntyi vuonna 1608 Napolin kuningaskunnassa siajitsevassa Napoliin kaupungissa. Borellin isä oli espanjalainen jalkaväensotilas Miguel Alonso ja hänen äitinsä oli nimeltään Laura Porello (myös Porelli tai Borelli).


title: Ryūji Sasai

text: Ryūji Sasai (, s. 21. joulukuuta 1961) on japanilainen videopelimusiikin säveltäjä. Hän on muun muassa vastannut muutaman Square Co., Ltd.:n julkaiseman pelin sekä animesarjan "The Mysterious Cities of Gold" musiikista. Sasai on toiminut myös basistina kolmessa eri J-rock-yhtyeessä.


title: Ryūji Sasai

text: Ryūji Sasai syntyi vuonna 1961 Japanin Osakassa. Vuonna 1982 hän liittyi kokeelliseen Novela-yhtyeeseen, jonka tunnetuimpia albumeita olivat "Sanctuary" ja "Legend of Final War". Novelan hajoamisen jälkeen hän soitti ACTIONissa vuodesta 1983 lähtien. 15 vuotta aktiivisena toimineen ACTIONin hajottua Sasai päätti liittyä nykyiseen yhtyeeseensä Queen Maniaan.


title: Ryūji Sasai

text: Sasain ensimmäisiä peliprojekteja oli MicroCabinin vuonna 1989 julkaisema "", jolle hän sävelsi 42 kappaletta Tadahiro Nitan kanssa. Pari vuotta myöhemmin hän siirtyi "Final Fantasy" -pelisarjastaan tunnetulle Squarelle, jossa hän toimi kahden ensimmäisen vuotensa aikana "Final Fantasy Legend III":n ja "Final Fantasy Mystic Questin" säveltäjänä. Kummankaan edellä mainitun Square-pelin soundtrackit eivät olleet yksin Sasain säveltämiä, sillä neljästä "Final Fantasy Legend III":n kappaleesta vastasi pelin ohjaaja Chichito Fujioka; "Mystic Questin" musiikki oli taas osaksi Yasuhiro Kawakamin laatimaa.


title: Ryūji Sasai

text: Vuonna 1996 ilmestyneen "Treasure of the Rudrasin" musiikki oli Sasain ensimmäinen itsenäisesti työstämä soundtrack. Sasain seuraava työkohde oli vuotta myöhemmin julkaistu "Tobal No. 1", jonka musiikki syntyi hänen ja seitsemän muun Squaren säveltäjän yhteistyönä.


title: Ryūji Sasai

text: Sasai päätti työskentelynsä Squarella vuoden 1998 jälkeen. Viimeisenä pelinään hän sävelsi "Bushido Blade 2":n, jonka kappaleissa hän käytti niin rockista kuin itämaisesta musiikista saatuja vaikutteita.


title: 24 Carat Purple

text: 24 Carat Purple (julkaistu toukokuussa 1975) on Deep Purplen tunnetuimpia kokoelmalevyjä. Aikanaan kiinnostavaksi sen teki "Black Night" -kappaleesta mukana oleva Japanissa 1972 nauhoitettu liveversio, joka ei tuolloin ollut muilla levyillä saatavissa. Albumi sisältää ainoastaan ns. Mark II -kokoonpanon materiaalia.


title: The Bootleg Series

text: The Bootleg Series on 12 CD:n boksi, joka sisältää kuusi Deep Purplen bootlegia vuosilta 1984–2000.


title: Kääpiörasbora

text: Kääpiörasbora ("Boraras maculatus" vanh. "Rasbora maculata") on pieni särkikala. Muita pienenpieniä akvaariokalalajeja ovat sinineontetra, hehkutetra, kääpiömonninen, marmorimonninen, sekä kääpiörasboran lähisukulaiset: hehkurasbora, minirasbora, sekä juovaminirasbora.


title: Kääpiörasbora

text: Aikuisena kääpiörasboran pituus on tavallisesti noin 2,5 cm ja korkeus noin 0,6 cm. Ruumiinmuodoltaan tämä kala on puikulan muotoinen. Koiras on väritykseltään punakampi, naaras taas ruumiinmuodoltaan pyöreämpi. Rauhallinen pinnan tuntumassa uiskenteleva parvikala, joka ei häiritse muita kaloja. Viihtyy ainoastaan suuressa parvessa. Parven yksilömäärä minimissään ainakin 20 yksilöä. Altaan minimikoko 40 litraa, näyttää parhaimmalta suuressa parvessa 60–150 litraisissa akvaarioissa. Vältettävä pitämästä sellaisten kalojen kanssa jotka mieltävät nämä pikkukalat ravinnokseen. Jo esimerkiksi aikuiset punapäätetrat sovittelivat näitä innokkaasti suuhunsa, kun erääseen punapäätetrojen asuttamaan altaaseen lisättiin kääpiörasboroita. Kääpiörasbora ei siis yleensä sovi yli 5 cm pitkien lihaa syövien kalojen seuraan. Parhaita asuinkumppaneita ovat piikkisilmät, sekä muut kääpiölajit.


title: Kääpiörasbora

text: Malakan niemimaa, Singapore, Indonesia ja Sumatran länsipuoli.


title: Kääpiörasbora

text: Humuspitoinen vesi on kalalle elinehto. Vesi mielellään hitaasti virtaavaa, lämpötila: 22–25 °C ja pH alle 7. Ruokintaan soveltuu pienet rakeet jotka ovat hyvin pieniä ja hiutaleet. Niille voi myös antaa pakastettuja ja kuivattuja hyönteisiä, toukkia ja eläinplanktonia.


title: Taistelukoulu

text: Taistelukoulu ("TaistK", aik. "TK") oli vuosina 1927–1992 toiminut Suomen puolustusvoimien oppilaitos, jossa aluksi pidettiin kursseja komppanian päälliköille ja joukkueen johtajille, sekä orientoivia kursseja ja majurikursseja. Taistelukoulu antoi koulutusta ennen sotien alkua 1 207 upseerille ja noin 1 550 kanta-aliupseerille.


title: Taistelukoulu

text: Sotien jälkeen Taistelukoulu jatkoi toimintaansa vuonna 1945, ensin Santahaminassa ja sitten Haminassa. Tuusulassa koulu toimi vuodesta 1949 lähtien. Kursseina olivat yleinen komentajakurssi (esiupseerikurssi) sekä kapteenikurssi. Lisäksi pidettiin luutnanttikursseja (jalkaväen yliupseerikurssi), vuoteen 1962 saakka. Esiupseerikurssin kävivät kaikki ne upseerit, jotka eivät käyneet Sotakorkeakoulua. Kapteeni- ja luutnanttikurssin kävivät kaikki jalkaväen upseerit.


title: Taistelukoulu

text: Taistelukoulu järjesti myös useita muita jatko-ja erikoiskoulutuskursseja.


title: Taistelukoulu

text: Koulun johtajina ovat toimineet muun muassa seuraavat henkilöt:Taistelukoulun kunniamarssina on "Taistelkaatte".


title: Taistelukoulu

text: Taistelukoulu lakkautettiin 31. joulukuuta 1992, ja sen toiminnot jatkuvat Helsingissä Maanpuolustuskorkeakoulun jatkotutkinto-osastolla, esiupseerikurssin nimellä. Taistelukoulun kampusalueella Tuusulanjärven rannalla toimii nykyään Puolustusvoimien Palvelukeskuksen toimintoja. Niiden edellinen nimi oli Maanpuolustuskorkeakoulun täydennyskoulutus- ja kehittämiskeskus (TKKK). Myös Itä-Uudenmaan aluetoimisto on kampuksella.


title: Uenon rautatieasema

text: Uenon rautatieasema () on rautatieasema Uenon kaupunginosassa Taitōn erillisalueella Tokiossa, Japanissa. Se on yksi Tokion tärkeimmistä rautatieasemista. Perinteisesti se on ollut pohjoiseen lähtevien kaukojunien ja Shinkansen-luotijunien pääteasema, mutta myöhemmin näitä linjoja on jatkettu etelään Tokion rautatieasemalle saakka ja Uenon merkitys kaukoliikenteen asemana on vähentynyt.


title: Uenon rautatieasema

text: Asemalta on vaihtoyhteys Tokion metroon. Aivan sen lounaispuolella sijaitsee Keisei-rautatieyhtiön Keisein Uenon rautatieasema, Keisei-päälinjan pääteasema.


title: Uenon rautatieasema

text: Uenon rautatieasema avattiin pohjoiseen johtavan rautatielinjan pääteasemana heinäkuussa 1883. Tiilinen asemarakennus valmistui kahden vuoden kuluttua. Linjaa jatkettiin vähitellen Aomoriin saakka, jonne kesti junalla vuonna 1891 yhteensä 26 tuntia. Suuressa Kantōn maanjäristyksessä vuonna 1923 asemarakennus paloi poroksi, mutta sen tilalle rakennettiin ensin tilapäinen puinen rakennus ja myöhemmin nykyisinkin käytössä oleva jykevä asemarakennus, joka avattiin keväällä 1932. Uudelta asemalta oli jo vaihtoyhteys vuonna 1927 valmistuneeseen Tokion metron ensimmäiseen linjaan, Ginza-linjaan.


title: Uenon rautatieasema

text: Tōhokuun lähtevien junien pääteasemana Uenolla on myös pitkä kulttuurihistoria. Tunnettu on esimerkiksi Takuboku Ishikawan "tanka"-runo, jossa runoilija toteaa voivansa kotiseutunsa murretta kaivatessaan kuunnella sitä aseman väkijoukossa:


title: Uenon rautatieasema

text: 1980-luvulla aiemmin lukuisat kaukojunat katosivat asemalta Tōhoku Shinkansenin valmistuessa, ja vuonna 1991 Uenosta tuli pääteaseman sijaan kauttakulkuasema, kun Shinkansen-linjaa jatkettiin Tokion rautatieasemalle saakka. 2000-luvun laajennustöiden myötä aseman pinta-ala nousi 335 000 neliömetriin. Ueno–Tōkyō Linen valmisttua keväällä 2015 myös useat aiemmin Uenoon jääneet paikallisjunat voivat jatkaa etelään Tokion rautatieasemalle ja Tōkaidō-päälinjalle asti.


title: Jearl Miles-Clark

text: Jearl Miles-Clark (s. 4. syyskuuta 1966 Gainesville, Florida, Yhdysvallat) on yhdysvaltalainen entinen yleisurheilija, jonka päämatkoja olivat 400 metrin juoksu sekä 800 metrin juoksu.


title: Jearl Miles-Clark

text: Miles-Clark kilpaili Budapestin sisäratojen MM-kisoissa 1989, joissa karsiutui 400 metrin välierissä ajalla 53,28. Samana vuonna hän juoksi toiseksi Universiadeissa ja oli samoissa kisoissa mukana Yhdysvaltojen joukkueessa, joka voitti 4 × 400 metrin viestijuoksun. Sevillan sisäratojen MM-kisoissa 1991 hän juoksi 400 metrillä viidenneksi ajalla 52,00. Saman vuoden aikana hän oli kolmas Pan-Amerikan kisoissa, viides Tokion ulkoratojen MM-kisoissa ajalla 50,50 sekä mukana voittamassa Tokion MM-kisoissa pitkässä viestissä MM-hopeaa. Barcelonan olympialaisissa seuraavana vuonna hän karsiutui 400 metrin henkilökohtaisessa kilpailussa välierissä, mutta oli mukana voittamassa olympiahopeaa pitkässä viestissä. Kauden lopussa hän voitti yleisurheilun maailmancupissa.


title: Jearl Miles-Clark

text: Miles-Clark voitti Toronton sisäratojen MM-kisoissa 1993 MM-pronssia 400 metrillä. Myöhemmin samana vuonna Stuttgartin MM-kisoissa hän voitti MM-kultaa sekä 400 metrin henkilökohtaisessa kisassa ajalla 49,82 sekä pitkässä viestissä. Seuraavana vuonna hän voitti Hyvän tahdon kisat, juoksi GP-finaalissa neljänneksi ja maailmancupissa kolmanneksi. Barcelonan sisäratojen MM-kisoissa 1995 hän sijoittui viidenneksi, mutta voitti samana vuonna Göteborgin ulkoratojen MM-kisoissa pronssia henkilökohtaisessa kilpailussa ja MM-kultaa pitkässä viestissä. Atlantan olympialaisissa 1996 hän juoksi 400 metrillä viidenneksi ajalla 49,55, mutta oli mukana voittamassa pitkässä viestissä olympiakultaa. Kauden lopussa hän oli GP-finaalissa neljäs.


title: Jearl Miles-Clark

text: Pariisin sisäratojen MM-kisoissa 1997 Miles-Clark voitti MM-kultaa 400 metrillä ja oli mukana voittamassa MM-hopeaa viestissä. Myöhemmin samana vuonna hän voitti MM-pronssia Ateenan MM-kisoissa henkilökohtaisella matkalla ja hopeaa pitkässä viestissä sekä sijoittui GP-finaalissa viidenneksi 800 metrillä ajalla 2.00,37. Seuraavana vuonna hän juoksi maailmancupissa 800 metrillä neljänneksi. Maebashin sisäratojen MM-kisoissa 1999 hän voitti 400 metrillä pronssia. Samana vuonna Sevillan ulkoratojen MM-kisoissa hän juoksi 800 metrillä neljänneksi ajalla 1.57,40 ja oli mukana voittamassa pitkässä viestissä MM-hopeaa.


title: Jearl Miles-Clark

text: Miles-Clark karsiutui Sydneyn olympialaisissa 2000 800 metrin välierissä. Pitkässä viestissä hän oli mukana Yhdysvaltain kultaa voittaneessa joukkueessa. Hän voitti 2002 Yhdysvaltain-mestaruuden 400 metrillä. Myöhemmin samana vuonna hän juoksi kolmanneksi GP-finaalissa ja toiseksi maailmancupissa. Seuraavana vuonna hän voitti maansa mestaruuden 800 metrin juoksussa. Pariisin MM-kisoissa hän karsiutui 800 metrin alkuerissä, mutta oli mukana voittamassa MM-kultaa pitkässä viestissä. Vuonna 2004 Miles-Clark voitti Yhdysvaltain olympiakarsinnat 800 metrillä. Ateenan olympialaisissa hän sijoittui matkan kuudenneksi ajalla 1.57,27. Kauden lopussa hän juoksi samalla matkalla toiseksi .


title: Manny Mori

text: Immanuel "Manny" Mori (s. 25. joulukuuta 1948 Fefan, Chuuk, Mikronesia) on Mikronesian liittovaltion seitsemäs presidentti. Hänet valittiin 11. toukokuuta 2007, ja virkaanastujaiset tapahtuivat samana päivänä. Kausi jatkui 11. toukokuuta 2015 asti, jolloin presidentiksi nousi Peter M. Christian.


title: Manny Mori

text: Mori syntyi Fefanin saarella ja on sukujuuriltaan japanilainen. Hän valmistui Xavier High Schoolista ja Guamin yliopistosta. Hänet valittiin mikronesialaiseen kongressiin vuosina 1999, 2001, 2003, 2005 ja 2007. Vuonna 2007 hän jätti kongressipaikan presidentiksi nousemisensa yhteydessä. Häntä edelsi Joseph J. Urusemal.


title: Manny Mori

text: Morilla on puoliso Elina Ekiek ja neljä tytärtä.


title: Edward Short

text: Edward Watson Short, Paroni Glenamara CH PC (17. joulukuuta 1912 – 4. toukokuuta 2012) oli brittiläinen poliitikko. Hän edusti Labour-puoluetta.


title: Edward Short

text: Short istui parlamentin jäsenenä Newcastle upon Tyne Centralista vuosina 1951–1976. Hän oli maansa kolmanneksi viimeinen "Postmaster General" vuosina 1966–1968. Sen jälkeen hän toimi mm. opetusministerinä 1968–1970 ja Labour Partyn varapuheenjohtajana 1972–1976.


title: Edward Short

text: Short oli edustajainhuoneen johtaja ja Councilin "Lord President" vuosina 1974–1976. Hän oli Northumbrian yliopiston kansleri aina vetäytymiseensä vuonna 2005. Hänellä on ollut vuodesta 1977 elinikäinen päärinarvo.


title: Éric Rohmer

text: Jean-Marie Maurice Scherer eli Éric Rohmer (4. huhtikuuta 1920 Nancy, Ranska – 11. tammikuuta 2010) oli ranskalainen elokuvaohjaaja ja -käsikirjoittaja sekä arvostetun elokuvalehti "Cahiers du cinéman" entinen toimittaja monen muun aikalaisohjaajansa tavoin.


title: Éric Rohmer

text: Rohmer oli viimeinen maineeseen noussut ranskalaisen elokuvan uuden aallon edustaja. Hänen ensimmäinen ohjauksensa "Leijonan merkki" ("Le signe du lion") on vasta vuodelta 1959. Myöhempiä tunnettuja elokuvia ovat "Keräilijätär" (1967), "Yöni Maudin luona" (1969), "O:n markiisitar" (1975), "Pauline rantatyttö" (1982), "Vihreä säde" (1986) ja "Syystarina" (1998). Hän jatkoi uraansa 2000-luvulle.


title: Éric Rohmer

text: Elokuva "Vihreä säde" toi Éric Rohmerille vuonna 1986 Venetsian elokuvajuhlien Kultaisen leijonan. Vuonna 2001 hänelle myönnettiin Kultainen leijona elämäntyöstä. Hän oli myös Oscar-ehdokkaana vuonna 1970 ja useampaan otteeseen César-ehdokkaana.


title: Kymmenykset

text: Kymmenykset oli varhainen valtiollisen ja kirkollisen veron muoto, jonka kantaminen perustui Vanhan testamentin ohjeisiin. Kymmenysten maksaminen kuului jo varhaisina aikoina juutalaisten velvollisuuksiin. Raamatussa Jumala lupaa siunata kymmenysten maksajia yltäkylläisesti.


title: Kymmenykset

text: Läntinen kirkko otti keskiajalla käyttöön kymmenysveron, jota oli maksettu hallitsijalle jo varhain eri puolilla maailmaa. Kymmenysten tuotto jaettiin neljään osaan: piispa, seurakunnan pappi, seurakunnan kirkko ja köyhäinapu saivat yhtä suuren osuuden. Paavi kehotti 1100-luvun alussa myös Ruotsin kuninkaita aloittamaan kymmenyksien perimisen, mutta se toteutui vasta myöhemmin. Keskiajan lopulla Ruotsissa suoritettiin kymmenykset eri viljalajeista, pellavasta, hampusta, humalasta ja karjakymmenykset kotieläimistä sekä oma kymmenyksensä metsästyksen ja kalastuksen tuotosta.


title: Kymmenykset

text: Uskonpuhdistuksen jälkeen monissa maissa alettiin kerätä kruununkymmenyksiä eli valtionveroa (josta kuului 2/3 kruunulle ja 1/3 kirkolle). Sen sijaan silloin loppui niin sanotun "pääkymmenyksen" maksaminen kirkolle. Se oli tarkoittanut kymmenystä kuolinpesien irtaimistosta. Kirkolle jäi kala- ja karjakymmenyksensä. Viljakymmenys oli aluksi aivan konkreettisesti joka kymmenes kuhilas, mutta vuonna 1688 se vakiintui ennalta määritellyksi viljamääräksi kylvön laajuuden mukaan. Karjakymmenys-termiä on käytetty myös talon emännän tai isännän kuoltua papistolle luovutettavasta lehmästä. Tämä oli eräänlainen papiston saama perintöosuus. Tästä tavasta on viimeinen löydetty maininta 1800-luvun puolivälin paikkeilta.


title: Kymmenykset

text: Nykyään mormonit ja monet vapaiden suuntien kristityt maksavat vapaaehtoisesti kymmenyksinä kirkolleen kymmenen prosenttia tuloistaan.


title: Agnès Varda

text: Agnès Varda (alk. Arlette Varda; s. 30. toukokuuta 1928 Ixelles, Belgia) on ranskalainen elokuvantekijä, joka on ohjannut ja käsikirjoittanut sekä pitkiä fiktioelokuvia, dokumenttielokuvia että lyhytelokuvia. Hän on saanut César-palkinnon ja ollut ehdolla muun muassa Kultaisen palmun ja Berliinin Kultaisen karhun voittajaksi.


title: Agnès Varda

text: Agnès Varda syntyi Brysselin alueella Ixellesissä. Hänen äitinsä oli etninen ranskalainen ja isä kreikkalainen. Perhe pakeni vuonna 1940 toista maailmansotaa Ranskan Sèteen, missä Agnès eli teini-ikänsä.


title: Agnès Varda

text: Varda muutti sodan jälkeen Pariisiin opiskellakseen École du Louvressa. Taidehistorian teoreettiset opinnot eivät kuitenkaan innostaneet Vardaa, joka oli kiinnostunut enemmän taiteellsiesta urasta. Hän alkoikin opiskella iltaisin valokuvausta Vaugirard-koulussa.


title: Agnès Varda

text: Valmistuttuaan Varda työskenteli jonkin aikaa freelancerina. Hän sai vuonna 1951 paikan Théâtre National Populairen virallisena valokuvaajana. Hän työskenteli teatterissa vuoteen 1961. Siellä Varda tutustui näyttelijöihin, jotka esittivät pariskuntaa hänen ensimmäisessä elokuvassaan. Vardalla siirtyminen valokuvaamista elokuvaamiseen oli luonnollinen, sillä hän halusi luoda sanoja kuviensa yhteyteen ja toisaalta tutkia aikaulottuvuutta. Esikoisohjaus "La Pointe courte" kuvattiin vuonna 1954. Se sai nimensä Sèten lähellä olleesta kalastuskylästä, ja siinä näytteli monia paikallisia kalastajia. Elokuva sai hyvän vastaanoton "Cahiers du cinéman" kriitikoilta.


title: Agnès Varda

text: Varda jatkoi valokuvaamista "La Pointe courten" jälkeen teki myös useita kokeellisia lyhytelokuvia. Ranskan matkailuvirastolle hän ohjasi elokuvat "Ô saisons, ô châteaux" ja Ranskan Rivieralla sijoittunut "Du côté de la côte". "L’Opéra-Mouffe" puolestaan näytti raskaana olevaa naista tutkimassa Pariisin köyhää naapurustoa.


title: Agnès Varda

text: Varda palasi pitkään elokuvaan vuonna 1962, jolloin valmistui "Cléo viidestä seitsemään". Se kertoo laulajasta, joka odottaa syöpätutkimustensa tuloksia. Elokuva etenee todellisessa ajassa. "Cléo viidestä seitsemään" lasketaan usein kuuluvaksi uuteen aaltoon, vaikka Varda itse ei kuulunutkaan liikkeen sisäpiiriin. Varda ei koskaan työskennellyt uuden aallon keskeisessä lehdessä "Cahiers du cinémasassa", ja toisaalta hän keskittyi näytelmäelokuvien ohella dokumentteihin. Vardan, Alain Resnais’n ja Chris Markerin sanotaan olleen uuden aallon sisällä omassa niin sanotussa ”Groupe Rive Gauche” -ryhmässä, joka ei kuitenkaan missään vaiheessa kehittynyt varsinaiseksi liikkeeksi.


title: Agnès Varda

text: Varda teki "Cléo viidestä seitsemään" -elokuvan jälkeen dokumentin "Salut les Cubains", joka koostuu noin 1 500 valokuvasta, jotka esittävät kuubalaisia toimissaan. Vardan kokeellinen "Onnen hetket" sai Hopeisen karhun Berliinin elokuvajuhlilla ja Ranskassa Louis Delluc -palkinnon. Se oli Vardan ensimmäinen värielokuva, ja sitä kehuttiin muun muassa visuaalisesta kauneudestaan ja uuden romaanin rakenteesta. "Onnen hetkiä" seurasi elokuva "Les Créatures".


title: Agnès Varda

text: Vardan puoliso Jacques Demy teki vuonna 1967 sopimuksen Columbia Picturesin kanssa. He asuivat seuraavat kolme vuotta Kaliforniassa. Vardakin yritti päästä sopimukseen jonkin ison elokuvayhtiön kanssa, mutta tällaista sopimusta ei ikinä syntynyt. Varda kuvasi kuitenkin Yhdysvalloissa muutamia elokuvia. "Oncle Yanco" oli Vardan kunnianosoitus sedälleen. "Loin du Vietnam" ja "Black Panthers" olivat puolestaan poliittisia elokuvia. Ensinmainittu kritisoi Yhdysvaltain läsänoloa Vietnamissa, ja jälkimmäinen esitti myötämielisesti Mustien panttereiden aktivisteja. Vuonna 1969 valmistunut "Lions Love" oli puolestaan Vardan ensimmäinen englanninkielinen elokuva.


title: Agnès Varda

text: Varda palasi 1970-luvun alussa Ranskaan ja teki vuonna 1974 dokumenttielokuvan "Daguerréotypes", joka päätti kymmenen vuotta kestäneen kauden, jonka aikana tehtyjä elokuvia pidetään Vardan tuntemattomimpina. "Daguerréotypes" kuvaa pienellä dagerrotypian kehittäjän Louis Daguerren mukaan nimetyn kadun varrella eläviä ja työskenteleviä ihmisiä. Sen jälkeen Varda teki feministisen elokuvan "Onni on olla nainen". Sen hän suunnitteli vuosien 1965–1975 välisenä aikana tapahtuneen ehkäisy- ja aborttikieltoja vastaan käydyn taistelun tapahtumista.


title: Agnès Varda

text: Varda teki vuonna 1981 Los Angelesissa pienen budjetin dokumentin "Seinät kertovat", missä hän kuvasi seinämaalauksia ja niitä tehneitä taiteiloijoita. Los Angelisiin Varda oli alkujaan mennyt EMI Filmsin elokuvasopimuksen takia. Vardan EMI-projekti ei kuitenkaan ikinä toteutunut. Siellä hän ohjasi myös dokumentin "Documenteur".


title: Agnès Varda

text: Vaikka Yhdysvalloissa EMI-tuotanto ei edennyt lopulta tuotantoon asti, Varda oli koko 1980-luvun ajan tuottelias. "Ulysse" (1982) voitti vuonna 1982 parhaan lyhytdokumentin César-palkinnon. "Kuin taivaan lintu" toi Vardalle puolestaan vuonna 1985 Venetsian elokuvajuhlien Kultaisen leijonan. Varda teki 1980-luvulla myös muun muassa elokuvat "Kung fu master" ja "Jane B. par Agnès V."


title: Agnès Varda

text: Vardan aviopuoliso Jacques Demy kuoli vuonna 1990, ja monissa 1990-luvun elokuvissaan Varda käsittelee miehensä muistoa. "Jacquot – poika Nantesista" (1991) on tribuuttielokuva, jossa Varda luo miehensä lapsuuskuvan miehensä muistojen mukaan. Sen lisäksi Varda teki "Les demoiselles ont eu 25 ans" -dokumenttielokuvan "Rochefortin tyttöjen" tekemisestä ja elämäkertadokumentin "L’Univers de Jacques Demy". Vuonna 1995 ilmestyi puolestaan elokuvan satavuotisen historian kunniaksi "Les cent et une nuits de Simon Cinéma".


title: Agnès Varda

text: Vardan 2000-luvun ensimmäinen elokuva oli dokumentti "Elämä on kaunis", josta hänet palkittiin Ranskan kritiikkoliiton Méliès-palkinnolla. Vuonna 2017 "The New York Timesin" kriitikot arvioivat puolestaan sen 2000-luvun 25 parhaan elokuvan joukkoon. "Elämä on kaunis" oli saanut inspiraationsa Jean-François Millet’n maalauksesta "Tähkänpoimijat", jossa kuvataan muiden jäljelle jättäneiden viljojen poimijoita. Varda laajensi näkökulman tämän päivän ”pomijoiden”. Elokuvan suosion ansiosta Varda teki sille kaksi vuotta myöhemmin jatko-osan "Deux ans après".


title: Agnès Varda

text: Varda teki vuonna 2009 omasta elämästään dokumenttielokuvan "Les Plages d’Agnès". Siitä hänet palkittiin parhaan dokumenttielokuvan César-palkinnolla. Vuonna 2017 sai puolestaan ensi-iltansa Vardan taiteilija JR:n kanssa tekemä "Kasvot, kylät", joka sai parhaan dokumenttielokuvan Oscar-ehdokkuuden. Siinä 89-vuotias Varda ja 33-vuotias JR matkustavat ympäri Ranskaa, tapavat erilaisia ihmisiä ja tekevät heidän kanssaan taidetta.


title: Suoraan videolle julkaisu

text: Suoraan videolle julkaisu (myös DTV, "direct-to-video" tai OVA, "original video animation") tarkoittaa sitä, että elokuva tai televisiosarja julkaistaan suoraan vähittäismyyntiin levitettäväksi sen sijaan, että niitä esitettäisiin ensin elokuvateattereissa tai television välityksellä. Tästä voidaan käyttää julkaisutavasta riippuen muun muassa myös käsitteitä suoraan DVD:lle tai suoraan internetiin.


title: Francesco Rosi

text: Francesco Rosi (15. marraskuuta 1922 Napoli – 10. tammikuuta 2015 Rooma) oli italialainen elokuvaohjaaja.


title: Francesco Rosi

text: Rosi opiskeli alun alkaen lakia. Hänen menestyselokuviaan olivat muiden ohella "Rosvopäällikkö Salvatore Giuliano" (1962), "Verta hiekassa" (1965), "Il caso Mattei" (1972), "Susilauma" (1973), "Kristus pysähtyi Eboliin" (1979) ja "Kolme veljestä" (1981).


title: Francesco Rosi

text: Varsinkin Rosin varhaiseen työhön sisältyi usein poliittisia viestejä. Hän voitti mm. Berliinin kansainvälisten elokuvajuhlien Hopeisen karhun, Baftan 1983, Cannesin elokuvajuhlien Kultaisen palmun 1972 ja Venetsian elokuvajuhlien Kultaisen leijonan 1963.


title: Francesco Rosi

text: Rosi kuului Venetsian elokuvajuhlien tuomaristoon vuonna 1997. Hänen tyttärensä on näyttelijä Carolina Rosi (s. 1966).


title: Brasilian Grand Prix 1987

text: Brasilian Grand Prix 1987 oli Formula 1 -sarjan osakilpailu, joka ajettiin 12. huhtikuuta 1987 Jacarepaguan radalla. Kilpailu oli kauden ensimmäinen, ja sen voitti McLaren-tallissa ajanut hallitseva maailmanmestari Alain Prost.


title: Etelä-Afrikan talous

text: Etelä-Afrikan talous on koko Afrikan ylivoimaisesti kehittynein ja se on myös erityisesti vuoden 1994 jälkeen kasvanut nopeasti. Maan tärkein teollisuuden ala on kaivosteollisuus ja muita keskeisiä ovat tehdas-, kaasu- ja öljy- ja kemianteollisuus sekä maatalous ja matkailu. Viime vuosina maan tekstiiliteollisuus sekä pankki- ja finanssiala ovat kasvaneet nopeasti. Teollisuus on keskittynyt erityisesti Gautengin alueelle, jossa sijaitsee pääosa maan kaivoksista. Maalla on vahva finanssi- ja teollinen infrastruktuuri, jolla on merkittävä kasvupotentiaali. Vuoden 1994 jälkeen Etelä-Afrikka on pyrkinyt tekemään itsensä houkuttelevaksi ulkomaisille investoinneille ja se tarjoaa insentiivejä sekä ulko- että kotimaisille investoinneille kaikille teollisuuden aloille.


title: Etelä-Afrikan talous

text: Etelä-Afrikan talouden tukijalka oli koko 1900-luvun ajan kaivannaisteollisuus. Vuonna 1910 kulta muodosti 80 % maan kokonaisviennistä. 1930-luvun aikana uusia merkittäviä kultaesiintymiä löydettiin Witwatersrandin länsiosista, Vaaljoen alueelta ja Oranjen vapaavaltion provinssista. Kullan ja muiden mineraalien vientitulot ja investoinnit kaivostoimintaan toimivat Etelä-Afrikan taloudellisen kehityksen keskeisimpänä voimavarana. 1970-luvulla Etelä-Afrikan osuus maailman kullantuotannosta oli noin 57 %. Kaivosteollisuuden kasvu myös loi tarpeen laajamittaiselle palkkatyövoiman hyväksikäytölle ja johti maan maatalouden kapitalisoitumiseen.


title: Etelä-Afrikan talous

text: Maan teollisuustuotanto alkoi kasvaa ensimmäisen maailmansodan aikana, jolloin tuontitavaroiden puute loi tarpeen paikallisen teollisuuden kehittämiseen. 1930-luvulla valtio tuki voimakkaasti teollistumista ja teollisen tuotannon osuus maan bruttokansantuotteesta nousi 1970-luvulle saakka. Etelä-Afrikan teollisuustuotanto suuntautui pääasiassa kotimaiseen tarpeeseen.


title: Etelä-Afrikan talous

text: Apartheidin aikana maahan syntyi vaikea sosioekonominen epätasa-arvo, joka edelleen ilmenee muun muassa korkeana työttömyytenä, laajana köyhyytenä ja rikollisuutena. Työttömyys on luonut maahan mittavan harmaan talouden, joka on haaste maan taloudelliselle kehitykselle. Vuonna 2005 luottoluokituslaitos Moody's Investors Service nosti maan luokituksen Baa1:ksi viitaten maan valuuttavarannon paranemiseen ja nopeaan talouskasvuun.


title: Etelä-Afrikan talous

text: Etelä-Afrikan rand (ZAR) on viimeisen kymmenen vuoden aikana menettänyt lähes puolet arvostaan suuriin valuuttoihin verrattuna, vaikka rahan arvoa pyrittiin ylläpitämään korkeilla koroilla ja inflaation hidastui tuona aikana. Valuutan arvon heikkenemisen syyksi on epäilty kansainvälisten valuuttakeinottelijoiden toimintaa ja joidenkin markkina-analyytikkojen mukaan valuutta on 15–20 % aliarvostettu. Alhainen randin arvo on auttanut maan matkailu- ja kaivosteollisuutta. Vuonna 2007 yhdellä eurolla sai 9–10 randia ja Yhdysvaltain dollarilla 6–7.


title: Etelä-Afrikan talous

text: Kaivosteollisuuden kasvun aiheuttama maatalouden kapitalisoituminen johti itsenäisten mustien maanviljelijöiden katoamiseen, mutta samalla vaikeutti myös buuripienviljelijöiden asemaa. Vuonna 1913 säädetty Maalaki kielsi afrikkalaisia ostamasta tai vuokraamasta maata valkoisilta ja rajoitti afrikkalaisten mahdollisuuden omistaa viljelymaata 8 % maan pinta-alasta (vuonna 1936 alue kasvoi 13 %). Afrikkalaisten hallintaan jääneet elinkelvottomat reservaatit muodostivat halvan työvoiman reservin maan kaivosteollisuudelle.


title: Etelä-Afrikan talous

text: Maatalouden osuus maan BKT:stä on 4 %. Tärkein maatalouden alue on karjankasvatus ja vain 13 % maan pinta-alasta on viljelykäytössä. Tärkeimmät viljelykasvit ovat maissi, vehnä, kaura, sokeriruoko ja auringonkukka. Maan hallitus pyrkii kehittämään pienviljelyä luodakseen työpaikkoja. Tärkeimmät maatalouden vientituotteet ovat sitrushedelmät, viini ja kukat. Apartheidin aikana mustien maaomistus oli rajattu vain 13 % maan pinta-alasta. Maassa on aloitettu mittavan maareformin toteuttaminen, koska suurin osa viljelymaasta on edelleen valkoisten omistuksessa. Valkoisten omistamien maatilojen keskikoko on 1 300 hehtaaria, kun mustien maatilojen on vain 5,2. Tähän asti reformia on toteutettu vain halukkaiden myyjien ja ostajien avulla, mutta viranomaiset ovat ilmoittaneet, että myös laajat pakkolunastukset ovat mahdollisia. Maareformin tavoitteena on siirtää 30 % viljelymaasta mustille eteläafrikkalaisille vuoteen 2014 mennessä.


title: Etelä-Afrikan talous

text: Etelä-Afrikan viinitilat tuottavat vuosittain 1,5 miljoonaa tonnia viinirypäleitä viinintuotantoon. Viininviljely maassa alkoi jo 1600-luvulla ranskalaisten hugenottien myötä. Keskeisintä viininviljelyaluetta on Western Capen provinssi, mutta tiloja nöytyy myös Northern Capesta ja Freestatesta. Maassa on 106 000 hehtaaria viinitiloja. Talouspakotteiden päätyttyä eteläafrikkalaisen viinin vienti lähti kasvuun ja vuonna 2000 maasta vietiin jo 139 miljoonaa litraa viiniä. Suosituimmat valkoviinirypäleet ovat chenin blanc, colombard ja chardonnay ja punaviinirypäleet cabernet sauvignon, pinotage ja shiraz. Vaikka punaviinin osuus onkin viime vuosina ollut kasvussa, muodostaa valkoviini edelleen yli 2/3 tuotannosta.


title: Etelä-Afrikan talous

text: Etelä-Afrikka on merkittävä kaivosteollisuuden keskus. Erityisesti maa tunnetaan timanttien ja kullan tuottajana. Witwatersrandin kultakaivokset ovat maailman suurimmat ja samalla myös merkittävä uraanikaivos, sillä alueen malmi sisältä molempia metalleja.


title: San Marinon Grand Prix 1987

text: San Marino Grand Prix 1987 oli Formula 1 -sarjan osakilpailu, joka ajettiin 3. toukokuuta 1987 Autodromo Dino Ferrari -radalla Imolassa, Italiassa. Kilpailu oli kauden toinen, ja sen voitti Williams-tallin Nigel Mansell.


title: San Marinon Grand Prix 1987

text: Maailmanmestaruudesta taistellut Nelson Piquet ei osallistunut kilpailuun, koska hän joutui vakavaan onnettomuuteen perjantaiaamuna.


title: Krzysztof Zanussi

text: Krzysztof Zanussi (s. 17. kesäkuuta 1939 Varsova) on puolalainen elokuvaohjaaja.


title: Krzysztof Zanussi

text: Zanussi opiskeli fysiikkaa Varsovan yliopistossa ja filosofiaa Jagellon yliopistossa Krakovassa. Hän on voittanut muun muassaVenetsian elokuvajuhlien Kultaisen leijonan vuonna 1984 ja ollut ehdolla Cannesin elokuvajuhlien Kultaisen palmun sekä Berliinin kansainvälisten elokuvajuhlien Kultaisen karhun voittajaksi.


title: Krzysztof Zanussi

text: Yksi Zanussin tunnetuimmista elokuvista on "Hiljaisen auringon vuosi" (1984). Hän on myös julkaissut kirjoja ja toiminut professorina European Graduate Schoolissa Sveitsissä ja Sleesian yliopistossa Katowicessä.


title: Paavo Lötjönen

text: Paavo Lötjönen (s. 29. heinäkuuta 1968 Kuopio) on suomalainen sellisti, joka soittaa Apocalyptica-yhtyeessä. Lötjönen on ollut mukana yhtyeen toiminnassa aina siitä lähtien, kun yhtye perustettiin vuonna 1996. Hän on Eicca Toppisen ja Perttu Kivilaakson tavoin valmistunut Helsingin Sibelius-Akatemiasta. Lötjönen opettaa sellon soittoa ja laskettelua vapaa-ajallaan.


title: Paavo Lötjönen

text: Lötjönen on naimisissa ja hänellä on kolme lasta. Paavo on opettanut sellonsoittoa mm. Nurmijärven musiikkiopistossa. Paavon nykyinen lempinimi on Paukku.


title: Belgian Grand Prix 1987

text: Belgian Grand Prix 1987 oli Formula 1 -sarjan osakilpailu, joka ajettiin 17. toukokuuta 1987 Spa-Francorchamps'n radalla. Kilpailu oli kauden toinen, ja sen voitti McLarenin Alain Prost. Voitto oli hänelle kauden toinen.


title: Monacon Grand Prix 1987

text: Monaco Grand Prix 1987 oli Formula 1 -sarjan osakilpailu, joka ajettiin 31. toukokuuta 1987 Monacon katuradalla. Kilpailun voitti Ayrton Senna, jolle voitto oli kauden ensimmäinen. Sennan voitto oli siinä mielessä merkittävä, että se oli ensimmäinen voitto autolla, jossa oli aktiivinen jousitus.


title: The Essential Bruce Springsteen

text: The Essential Bruce Springsteen on amerikkalaisen laulaja-lauluntekijä Bruce Springsteenin tuplakokoelma, joka julkaistiin 11. marraskuuta 2003. Se on osa amerikkalaista Essential -kokoelmasarjaa, ja toistaiseksi kattavin hittikokoelma Springsteeniltä. Järjestyksessään levy on Springsteenin neljäs "virallinen" kokoelmalevy.


title: The Essential Bruce Springsteen

text: Albumi nousi Yhdysvalloissa Billboard 200 -listan sijalle 14. Suomessa se ylsi niin ikään virallisen albumilistan sijalle 14.


title: Cherokeen kieli

text: Cherokee (ᏣᎳᎩ, "Tsalagi") on cherokee-intiaanien puhuma irokeesikieli. Cherokeen kieltä kirjoitetaan cherokeelaisella kirjaimistolla. Cherokee on ainoa eteläinen irokeesikieli, jota puhutaan edelleen. Cherokee on polysynteettinen kieli, joka painottuu vahvasti tavuille ja on hankala opittava englantia äidinkielenään puhuville.


title: Cherokeen kieli

text: Cherokeelaisen kirjaimiston loi Sequoyah (n. 1767–1843) vuosien työn tuloksena 1800-luvun alkupuolella. Sequoyah sai idean eurooppalaisten kirjoituksesta, mutta ei osannut lukea sitä eikä siten suoraan kyennyt kopioimaan latinalaista aakkostoa. Hän päätyikin aakkoskirjoituksen sijaan tavukirjoitukseen, jossa merkit vastasivat cherokeen kielen tavuja. Kirjoituksessa käytetään monia suoraan latinalaisesta aakkostosta lainattuja kirjaimia, mutta täysin eri merkityksessä. Kirjoitusjärjestelmä saavutti cherokeiden keskuudessa suuren suosion, ja sitä käytetään edelleen.


title: Cherokeen kieli

text: Internetissä cherokeen kirjoittamiseen käytettiin pitkään translitterointia tai heikosti sopivia, kielen merkkejä muistuttavia kirjasintyyppejä. Cherokeen kielen käyttö internetissä on kuitenkin elpymässä, sillä unicode-merkistö mahdollistaa kielen kirjoittamisen tietokoneella. Monet Oklahoman cherokeet käyttävät kuitenkin edelleen virallisesti muuta kuin unicode-merkistöä sähköisissä teksteissään. Myöskään "Cherokee Phoenix" -lehden verkkojulkaisu ei käytä unicode-merkistöä.


title: Cherokeen kieli

text: Cherokeen kirjakieli ei sisällä r-äänteitä. Cherokeen Oklahoman murretta puhuva lausuukin sanan "cherokee" . Näin äänteet vastaavat kaikkein lähimmin sanan englanninkielistä lausuntaa. Alun perin eräs eteläinen cherokeemurre sisälsi tremulanttiäänteen. Tämä r-äänne hävisi 1800-luvulla Kyynelten taipaleen aikoihin, jolloin cherokeet pakkomuutettiin nykyisessä Oklahomassa sijaitsevalle intiaanialueelle. Muinainen ani-kutani -murre (ᎠᏂᎫᏔᏂ) ja oklahomalaiset murteet eivät sisällä tremulantteja.


title: Cherokeen kieli

text: Cherokeen Pohjois-Carolinan murteen äännerakenne on seuraavanlainen:


title: Yhdysvaltain Grand Prix 1987

text: Yhdysvaltain Grand Prix 1987 oli Formula 1 -sarjan osakilpailu, joka ajettiin 21. kesäkuuta 1987 Detroitin katuradalla. Kilpailun voitti Ayrton Senna, jolle voitto oli kauden toinen. Kyseessä oli Team Lotus tallin viimeinen voitto. Seuraavan kerran Lotus niminen talli voitti kilpailun Abu Dhabin GP:ssä 2012.


title: Yhdysvaltain Grand Prix 1987

text: Kilpailusta käytettiin myös nimeä Detroitin Grand Prix.


title: Hyllos

text: Hyllos () oli kreikkalaisessa mytologiassa Herakleen ja Deianeiran poika ja Iolen puoliso, jonka tämä nai isänsä käskystä.


title: Hyllos

text: Herakleen, jonka Zeus oli alun perin tarkoittanut olemaan Argoksen, Lakedaimonin ja Messenian Pyloksen hallitsija, oli Hera syrjäyttänyt juonikkuudellaan, ja kaikki valta oli valunut Eurystheuksen, Mykenen kuninkaan, käsiin. Herakleen kuoleman jälkeen hänen jälkipolvensa, herakleidit, pakenivat ensin kuningas Keyksin luo Trakhiiseen, ja sieltä edelleen Ateenaan, josta he saivat turvapaikan Eurystheukselta. Kun täällä Eurystheuksen vaatimukset jälkeläisten luovuttamisesta eivät tuottaneet tulosta, tämä hyökkäsi kaupunkiin, mutta kärsi tappion ja sai surmansa hyökkäyksessä. Tämän seurauksena Hyllos veljineen hyökkäsi Peloponnesokseen, mutta he joutuivat lopettamaan sotaretkensä vuoden kuluttua ruton iskettyä joukkoihin. Niin he vetäytyivät Thessaliaan, jossa Aigimios, doorilaisten myyttinen kantaisä, jota Herakles oli aikanaan auttanut taistelussa lapiitteja vastaan, adoptoi Hylloksen, ja antoi Herakleelle antamansa lupauksen mukaisesti tämän osuuden, kolmasosa, valtakunnastaan. Aigimioksen kuoleman jälkeen tämän kaksi poikaa, Dymas ja Pamfylos, vapaaehtoisesti alistuivat Hylloksen valtaan, ja hänestä tuli doorilaisten hallitsija. Doorilaisten heimojen nimet tulevat näistä kolmesta kantaisästä. Halukkaana saamaan takaisin isänsä perinnön, Hyllos kysyi neuvoa Delfoin oraakkelilta, joka neuvoi häntä odottamaan ”kolmatta satoa”, ja sen jälkeen mennä Peloponnesokseen ”kapeaa merikäytävää pitkin”.


title: Hyllos

text: Niin kolmen vuoden kuluttua Hyllos hyökkäsi Korintin kannasta pitkin lyödäkseen Atreuksen, Eurystheuksen seuraajan, mutta sai surmansa kaksinkamppailussa Ekhemoksen, Tegean kuninkaan kanssa. Tätä toista yritystä seurasi kolmas Kleodaioksen, Hylloksen pojan, komennossa ja neljäs Aristomakhoksen johtamana, mutta joka kerta retket päättyivät epäonnistumiseen. Lopulta Aristomakhoksen pojat Temenos, Kresfontes ja Aristodemos valittivat oraakkelille, että tämän neuvot olivat osoittautuneet kohtalokkaiksi kaikille, jotka olivat niitä seuranneet. He saivat vastauksen, että ”kolmas sato” tarkoitti kolmatta sukupolvea, ja ”kapea käytävä” Rhiumin salmea. Näillä ohjeilla herakleidit saivat vihdoin Peloponnesoksen vallattua.


title: Silvio Zavala

text: Silvio Zavala (7. helmikuuta 1909 Mérida – 5. joulukuuta 2014 México) oli meksikolainen historioitsija. Hänet tunnetaan muun muassa lainhistorian tutkimuksen pioneerina.


title: Silvio Zavala

text: Zavala syntyi Méridassa. Hän opiskeli Meksikon kansallisessa yliopistossa sekä Madridin yliopistossa, josta hän valmistui filosofian tohtoriksi laista. Hän aloitti työnsä Madridin Historiantutkimuskeskuksessa vuonna 1933 ja oli vuodesta 1947 El Colegio de Méxicon henkilökuntaa.


title: Silvio Zavala

text: Silvio Zavalalle myönnettiin muun muassa Kansallinen kirjallisuuspalkinto 1969, Vasco de Quiroga -mitali 1986, Rafael Heliodoro Valle -palkinto 1988, Eligio Ancona -mitali ja Asturian ruhtinaan palkinto 1993. Hän toimi Meksikon UNESCO-suurlähettiläänä 1961–1966 sekä suurlähettiläänä Ranskaan vuosina 1966–1975.


title: Silvio Zavala

text: Zavalan kirjoitettuun tuotantoon kuuluu kymmeniä kirjoja ja satoja artikkeleita, joista muutamia ovat:


title: Ranskan Grand Prix 1987

text: Ranskan Grand Prix 1987 oli Formula 1 -sarjan osakilpailu, joka ajettiin 5. heinäkuuta 1987 Paul Ricardin radalla. Kilpailun voitti Williams-kuljettaja Nigel Mansell, jolle voitto oli kauden toinen. Mansell voitti Ranskan GP:n myös edellisellä kaudella.


title: Britannian Grand Prix 1987

text: Britannian Grand Prix 1987 oli Formula 1 -sarjan osakilpailu, joka ajettiin 12. heinäkuuta 1987 Silverstonen radalla. Kilpailun voitti kotikilpailuaan ajanut Nigel Mansell. Voitto oli hänelle kauden kolmas.


title: Britannian Grand Prix 1987

text: Taistelu voitosta oli mielenkiintoinen. Nelson Piquet johti Manselliä 20 sekunnilla kierroksella 45, mutta Mansell ohitti hänet 15 kierrosta myöhemmin Stowe-mutkassa.


title: Saksan Grand Prix 1987

text: Saksan Grand Prix 1987 oli Formula 1 -sarjan osakilpailu, joka ajettiin 26. heinäkuuta 1987 Hockenheimringin radalla. Kilpailu oli kauden kahdeksas, ja sen voitti edellisessä kilpailussa täpärästi toiseksi jäänyt Nelson Piquet. Voitto oli hänelle kauden ensimmäinen. Paalupaikalta lähtenyt Nigel Mansell joutui keskeyttämään moottoririkon takia.


title: Young Artist -palkinto

text: Young Artist -palkinto ("Young Artist Award") on Yhdysvalloissa vuosittain Young Artist -säätiön jakama palkinto nuorille näyttelijöille. Palkintoa on jaettu vuodesta 1978 alkaen nuorille näyttelijöille televisiosarjoissa ja elokuvissa, joissa he usein joutuvat vanhempien tai kuuluisampien vastanäyttelijöiden varjoon.


title: Young Artist -palkinto

text: Näyttelijäpalkinnot pääosista


title: Young Artist -palkinto

text: Näyttelijäpalkinnot sivuosista


title: Young Artist -palkinto

text: Muut näyttelijäpalkinnot


title: Young Artist -palkinto

text: Muut palkinnot


title: Unkarin Grand Prix 1987

text: Unkarin Grand Prix 1987 oli Formula 1 -sarjan osakilpailu, joka ajettiin 9. elokuuta 1987 Hungaroringin radalla. Kilpailu oli kauden yhdeksäs, ja sen voitti Williams-kuljettaja Nelson Piquet. Voitto oli hänelle toinen perättäinen.


title: Itävallan Grand Prix 1987

text: Itävallan Grand Prix 1987 oli Formula 1 -sarjan osakilpailu, joka ajettiin 16. elokuuta 1987 Österreichringin radalla. Kilpailun voitti Nigel Mansell, jolle voitto oli kauden neljäs.


title: Itävallan Grand Prix 1987

text: Aika-ajoissa sattui onnettomuus, kun Stefan Johansson törmäsi radalle eksyneeseen kauriiseen. Kauris kuoli onnettomuudessa.


title: Italian Grand Prix 1987

text: Italian Grand Prix 1987 oli Formula 1 -sarjan osakilpailu, joka ajettiin 6. syyskuuta 1987 Monzan radalla. Kilpailun voitti paalupaikalta kilpailuun lähtenyt Nelson Piquet. Toiseksi ajanut Ayrton Senna hävisi Piquet'lle vain vajaa kaksi sekuntia. Voitto oli Piquetin uran 20:s.


title: Etelä-Afrikan maantiede

text: Etelä-Afrikan maantiede koostuu matalasta, suurimmalta osalta kapeasta, rannikkokaistaleesta ja sen takana kohoavasta vuoristoisesta alueesta, joka erottaa rannikon sisämaan ylängöstä. Paikoittain, erityisesti KwaZulu-Natalin provinssissa rannikkoalanko on laajempi. Sen rantaviiva on yli 2 500 km pitkä ja ulottuu Namibian aavikolta Atlantin valtamereltä Mosambikin subtrooppiselle alueelle Intian valtameren rannalle.


title: Etelä-Afrikan maantiede

text: Etelä-Afrikan ilmasto vaihtelee paljon alueittain. Sisämaan suuri Karoon tasanko on kuivaa aroa ja se muuttuu luoteeseen mentäessä hitaasti Kalaharin autiomaaksi. Idässä Karoo ei ulotu yhtä pohjoiseen kuin lännessä vaan muuttuu Oranjessa kosteammaksi. Vaaljoen pohjoispuolella Highveldillä sataa enemmän ja ylänkönä se ei ole yhtä kuuma kuin viereinen rannikkoalue. Maan koilliskulmassa on jälleen keskimäärin kuumempaa ja tällä alueella Bushveldilla sijaitsevat maan kuuluisimmat luonnonpuistot. Itäinen rannikkoalue on puolestaan vehreää ja kosteaa. Maan lounaisosissa on välimerenilmasto sateisine talvineen ja kuumine, kuivine kesineen. Maan Atlantinpuoleisella merialueella kulkee kylmä Etelämantereelta lähtöisin oleva Benguelavirta, jonka plankton ylläpitää rikkaita kalavesiä. Itärannikolla kulkee puolestaan lämmin Mosambikin ja Agulhasin merivirrat. Merivirroilla on merkittävä osuus maan ilmaston muodostumisessa.